Kannada-LLM-Labs/Wikipedia-Kn huggingface dataset:
ಎಚ್. ಆರ್. ಲೀಲಾವತಿ

ಎಚ್. ಆರ್.ಲೀಲಾವತಿಯವರು, ಪದ್ಮಚರಣ್, ರವರ ವಿದ್ಯಾರ್ಥಿನಿ. ಪದ್ಮಚರಣ್, ಲೀಲಾವತಿ, ಮತ್ತು ಎಚ್. ಕೆ. ನಾರಾಯಣ್ ರನ್ನು ಸುಗಮ ಸಂಗೀತದ ತ್ರಿವಳಿಗಳೆಂದು ಗುರುತಿಸಲ್ಪಟ್ಟಿದ್ದಾರೆ.

ಜನನ, ವಿದ್ಯಾಭ್ಯಾಸ
ಲೀಲಾವತಿ, ಅಠಾಣ ರಾಮಣ್ಣ, ಹಾಗೂ ಗಾಯಕಿ ಜಯಲಕ್ಷ್ಮಮ್ಮನವರ ಮಗಳಾಗಿ ೧೯೩೪ ರ ಫೆಬ್ರವರಿ ೮ ರಂದು ಬೆಂಗಳೂರಿನಲ್ಲಿ ಜನಿಸಿದರು. 
ಈ ದಂಪತಿಗಳ ೪ ಜನ ಮಕ್ಕಳಲ್ಲಿ ಮೂರನೆಯ ಮಗಳು. ಇಬ್ಬರು ಅಣ್ಣಂದಿರು,ಎಚ್.ಆರ್.ಸೀತಾರಾಮ್ ಮತ್ತು ಬಾಪು ಎಚ್.ಆರ್. ಸತ್ಯನಾರಾಯಣ   (ನಿವೃತ್ತ. ಇಂಜಿನಿಯರ್,ನಗರದ ಹೆಸರಾಂತ ಸಾಮಾಜಿಕ ಕಾರ್ಯಕರ್ತರು) ತಮ್ಮ, ಬಾಪು ಸೋಮಶೇಖರ್. ನಿವೃತ್ತ, ಆಲ್ ಇಂಡಿಯಾ ರೇಡಿಯೋ ನಿಲಯ ಮೈಸೂರಿನ ಎ.ಗ್ರೇಡ್, ಸಂಗೀತ ಸಂಯೋಜಕರು.ಶ್ರೀ.ರಾಮಸ್ವಾಮಿಗಳಿಂದ ಕರ್ನಾಟಕ ಶಾಸ್ತ್ರೀಯ ಸಂಗೀತ ಕಲಿಕೆಯ ಬಳಿಕ, ಚೆನ್ನಕೇಶವಯ್ಯನವರೊಂದಿಗೆ ಸಂಗೀತಾಭ್ಯಾಸಮಾಡಿದರು. ಕರ್ನಾಟಕ ಶಾಸ್ತ್ರೀಯ ಸಂಗೀತದಲ್ಲಿ ಸೀನಿಯರ್ ಗ್ರೇಡ್ ಮುಗಿಸಿರುತ್ತಾರೆ. ಲೀಲಾವತಿಯವರಿಗೆ, ಮೈಸೂರು ವಾಸುದೇವಾಚಾರ್ಯ, ರಾಳ್ಳಪಲ್ಲಿ ಅನಂತಕೃಷ್ಣ ಶರ್ಮ, ಚಿಂತನಪಲ್ಲಿ ವೆಂಟಕರಾಯರು ಮುಂತಾದ ಸಂಗೀತ ವಿದ್ವಾಂಸರ ಆಶೀರ್ವಾದವೂ ದೊರೆಯಿತು. ೧೯೫೪ ರಲ್ಲಿ ಮೈಸೂರು ವಿಶ್ವವಿದ್ಯಾಲಯದಿಂದ ಬಿ.ಎ.ಪದವಿ ಗಳಿಸಿದರು. ಮುಂದೆ, ಕೊಲ್ಕತ್ತದ 'ರಾಬಿನ್ ರೇ'ರ ಬಳಿ ರಬೀಂದ್ರ ಸಂಗೀತವನ್ನು ಕಲಿತು, ಕೊಲ್ಕತ್ತ, ರಾಂಚಿ, ಪಾಟ್ನಾ, ಚೆನ್ನೈ, ಗೌಹಾತಿಯ ಆಕಾಶವಾಣಿ ಕೇಂದ್ರಗಳಲ್ಲೂ ಹಾಡಿ ಅಪಾರ ಮೆಚ್ಚುಗೆ ಪಡೆದರು. ೧೯೭೬ ರಲ್ಲಿ  ಬೆಂಗಳೂರು ಆಕಾಶವಾಣಿಯ ಸಂಗೀತ ಸಂಯೋಜಕರಾಗಿ  ನೇಮಕಗೊಂಡರು.

ಪ್ರಶಸ್ತಿಗಳು
 ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿ ಕರ್ನಾಟಕ ಕಲಾತಿಲಕ ಪ್ರಶಸ್ತಿ ನೀಡಿ ಗೌರವಿಸಿತು.
 ರಾಜ್ಯೋತ್ಸವ ಪ್ರಶಸ್ತಿ,
 ಸುಗಮ ಸಂಗೀತದ ಪರಮೋಚ್ಚ ಸಂತ ಶಿಶುನಾಳ ಶರೀಫ ಪ್ರಶಸ್ತಿಗಳು

ಧ್ವನಿಸುರಳಿಗಳನ್ನು ರಚಿಸಿದ್ದಾರೆ
ಎಚ್.ಆರ್.ಲೀಲಾವತಿಯವರು, ಸಂಯೋಜಿಸಿ ಹಾಡಿರುವ ಧ್ವನಿ ಸುರುಳಿಗಳಲ್ಲಿ ಪ್ರಸಿದ್ಧವಾದ ಕೆಲವು ಗೀತೆಗಳಲ್ಲಿ :
 ನೀ ಬರುವ ದಾರಿಯಲ್ಲಿ,
 ನೆನಪಿನ ದೋಣಿಯಲ್ಲಿ ಗೀತೆಗಳು ಮಹತ್ವದವು. 
 ಡಾ.ಜಿ.ಎಸ್.ಎಸ್.ರ, 'ಉಡುಗಣವೇಷ್ಠಿತ ಚಂದ್ರ ಸುಶೋಭಿತ', ಗೀತೆ ಲೀಲಾವತಿಯವರ ಹೆಸರನ್ನು ಜಯಪ್ರಿಯತೆಗೊಳಿಸಿದೆ.ಲೀಲಾವತಿಯವರ ಸಂಯೋಜನೆಯಲ್ಲಿ ರತ್ನಮಾಲಾ ಪ್ರಕಾಶರು ಹಾಡಿರುವ, ಬಿ.ಎಂ.ಶ್ರೀ.ರವರ ‘ಕರುಣಾಳು ಬಾ ಬೆಳಕೆ’ ಗೀತೆ, ಹಲವು ದಶಕಗಳಿಂದ ಕನ್ನಡಿಗರ ಹೃದಯವನ್ನು ಬೆಳಗುತ್ತಿದೆ.

ನಾಡ­ಗೀತೆ ಮತ್ತು ಎಚ್‌.ಆರ್‌. ಲೀಲಾ­ವತಿ
ರಾಷ್ಟ್ರಕವಿ, ಕುವೆಂಪುರವರ ನಾಡ­ಗೀತೆ, `ಜೈ ಭಾರತ ಜನ­ನಿಯ ತನು­ಜಾತೆ' ಗೀತೆ­ಯನ್ನು ರಾಗ ಸಂಯೋ­ಜಿಸಿ ಮೊದಲು ಹಾಡಿದ ಖ್ಯಾತಿ ಎಚ್‌.ಆರ್‌. ಲೀಲಾ­ವತಿಯವರಿಗೆ ಸಲ್ಲುತ್ತದೆ. ಇತ್ತಿ­ಚೆಗೆ ನಾಡ­ಗೀ­ತೆಯ ಕುರಿ­ತಂತೆ ವಿವಾದ ಹುಟ್ಟಿ­ಕೊಂ­ಡಿತ್ತು. ವಿವಾ­ದದ ಸಂದ­ರ್ಭ­ದಲ್ಲಿ ಎಚ್‌.ಆರ್‌.ಲೀಲಾ­ವತಿ ಎಲ್ಲರೂ ಒಪ್ಪು­ವಂ­ತಹ ಮಾತು­ಗ­ಳ­ನ್ನಾ­ಡಿ­ದ್ದರು. ಬಿ.ಎಂ.ಶ್ರೀಕಂಠಯ್ಯನವರ ಅನೇಕ ಹಾಡುಗಳನ್ನು ೧೯೨೩ ನೇ ಇಸವಿಯಲ್ಲಿಯೇ ರಾಗ ಸಂಯೋಜನೆ ಮಾಡಿದ್ದರು. ‘ನನ್ನ ಹಾಡು ಕಾಡ ಹಕ್ಕಿ ಇದ್ದಂತೆ’ ಎನ್ನುವ ಎಚ್‌.ಆರ್‌.ಲೀಲಾವತಿ, ಸಂಗೀತದ ಕುಟುಂಬದಿಂದ ಎದ್ದುಬಂದವರು.  ಐದನೇ ವರ್ಷದಿಂದಲೇ ಸಂಗೀತದ ಕಲಿಕೆ ಆರಂಭ.

ಪರಿವಾರ
ಲೀಲಾವತಿಯವರು, ಸುಗಮ ಸಂಗೀತಕಾರ (ಲೇಟ್) ಎಸ್.ಜಿ.ರಘುರಾಮರನ್ನು ವಿವಾಹವಾಗಿದ್ದರು. ಈ ದಂಪತಿಗಳಿಗೆ, ಇಬ್ಬರು ಗಂಡುಮಕ್ಕಳು. ಸುನಾದ್ ರಘುರಾಮ್, ಹಾಗೂ ಸುಕುಮಾರ್.

ಉಲ್ಲೇಖಗಳು

ಸುಗಮ ಸಂಗೀತಕಾರರು
ವೈದಿಕ ಪೌರೋಹಿತ್ಯ

ಅಧ್ವರ್ಯು ಇಲ್ಲಿ ಪುನರ್ನಿರ್ದೇಶಿಸುತ್ತದೆ. ಮುಂದಾಳು ಲೇಖನಕ್ಕಾಗಿ ಇಲ್ಲಿ ನೋಡಿ.
     

ವೈದಿಕ ಧರ್ಮದ ಪುರೋಹಿತರು ಯಜ್ಞ ಕ್ರಿಯೆಯ ಯಾಜಕರು. ಈ ಆಚಾರಕ್ಕೆ ತರಬೇತಿ ಪಡೆದ ವ್ಯಕ್ತಿಗಳಾಗಿ ಮತ್ತು ಅದರ ಆಚರಣೆಯಲ್ಲಿ ನುರಿತವರಾಗಿದ್ದ ಅವರನ್ನು ಋತ್ವಿಜರೆಂದು ಕರೆಯಲಾಗುತ್ತಿತ್ತು. ಒಂದು ಸಾಮಾಜಿಕ ವರ್ಗದ ಸದಸ್ಯರಾಗಿದ್ದ ಅವರನ್ನು ಸಾರ್ವತ್ರಿಕವಾಗಿ ವಿಪ್ರ ಅಥವಾ ಕವಿ ಎಂದು ಕರೆಯಲಾಗುತ್ತಿತ್ತು. ಅಂತಿಮವಾಗಿ ಹದಿನಾರು ಋತ್ವಿಜರ ಪೂರಕ ಪ್ರಮುಖ ಸಮಾರಂಭಗಳಿಗೆ ರೂಢಿಯಾಯಿತು. ಈ ಹದಿನಾರರಲ್ಲಿ ನಾಲ್ಕು ಮುಖ್ಯ ಪುರೋಹಿತರು ಮತ್ತು ಅವರ ಸಹಾಯಕರಿರುತ್ತಿದ್ದರು.

ಹಳೆಯ ಉಲ್ಲೇಖಗಳು ಅತ್ಯಂತ ಮುಂಚಿನ ಕಾಲದಲ್ಲಿ ಅಧ್ಯಕ್ಷತೆ ವಹಿಸುವ ಪುರೋಹಿತನಾಗಿ ಹೋತೃ, ಜೊತೆಗೆ ಬಹುಶಃ ಅವನ ಸಹಾಯಕನಾಗಿ ಮಾತ್ರ ಅಧ್ವರ್ಯು ಇರುತ್ತಿದ್ದನೆಂದು ಏಕಪ್ರಕಾರವಾಗಿ ಸೂಚಿಸುತ್ತವೆ. ಏಳು ಹೋತಾರರು ಎಂಬ ಪದಗುಚ್ಛ ಋಗ್ವೇದದಲ್ಲಿ ಒಂದಕ್ಕಿಂತ ಹೆಚ್ಚು ಬಾರಿ ಕಂಡುಬರುತ್ತದೆ. ಅದನ್ನು ಋಗ್ವೇದದ ಋಕ್ಕು ೨.೧.೨ ಹೀಗೆ ಹೇಳುತ್ತದೆ,

ಮೇಲಿನ ಋಕ್ಕು ಪುರೋಹಿತರನ್ನು ಹೋತೃ, ಪೋತೃ, ನೇಷ್ಟೃ, ಅಗ್ನೀಧ, ಪ್ರಶಾಸ್ತೃ (ಅಂದರೆ ಮೈತ್ರಾವರುಣ) ಮತ್ತು ಅಧ್ವರ್ಯು ಎಂದು ಒಂದೊಂದಾಗಿ ಹೇಳುತ್ತದೆ.

ಹೋತೃ ಆವಾಹನೆಗಳು ಮತ್ತು ಪ್ರಾರ್ಥನ ಮಾಲೆಗಳ ವಾಚಕ. ಇವು ಋಗ್ವೇದದಿಂದ ತೆಗೆದುಕೊಳ್ಳಲಾದ ಒಂಟಿ ಶ್ಲೋಕಗಳು, ತೃಕ ಎಂಬ ತ್ರಯಗಳು, ಅಥವಾ ಪ್ರಗಾಥ ಎಂಬ ಯುಗ್ಮಗಳು, ಅಥವಾ ಪೂರ್ಣ ಸೂಕ್ತಗಳನ್ನು ಒಳಗೊಳ್ಳಬಲ್ಲವಾಗಿದ್ದವು. ಕ್ರಿಯಾವಿಧಿಯ ಪ್ರತಿ ಹಂತಕ್ಕೆ ಆವಾಹನೆಯ ಅಗತ್ಯವಿದ್ದುದರಿಂದ, ಹೋತೃ ಪ್ರಮುಖ ಅಥವಾ ಅಧಿಕಾರದ ಪಾತ್ರವನ್ನು ಹೊಂದಿರುತ್ತಿದ್ದನು.
ಅಧ್ವರ್ಯು ಯಾಗದ ಭೌತಿಕ ವಿವರಗಳ ಉಸ್ತುವಾರಿ ವಹಿಸುತ್ತಿದ್ದನು (ವಿಶೇಷವಾಗಿ ಅಧ್ವರದ್ದು, ಸೋಮಯಜ್ಞಕ್ಕೆ ಒಂದು ಪದ). ಅಧ್ವರ್ಯು ನೆಲವನ್ನು ಅಳೆಯುವುದು, ಬಲಿಪೀಠವನ್ನು ಕಟ್ಟುವುದು, ಯಾಗದ ಪಾತ್ರೆಗಳನ್ನು ತಯಾರಿಸುವುದು, ಕಟ್ಟಿಗೆ ಮತ್ತು ನೀರು ತರುವುದು, ಬೆಂಕಿಯನ್ನು ಹೊತ್ತಿಸುವುದು, ಪ್ರಾಣಿಯನ್ನು ತಂದು ಬಲಿ ಕೊಡುವುದು, ಮುಂತಾದ ಕರ್ತವ್ಯಗಳನ್ನು ಮಾಡುತ್ತಿದ್ದನು. ಪ್ರತಿ ಕ್ರಿಯೆಯ ಜೊತೆಗೆ ಯಜುರ್ವೇದದಿಂದ ತೆಗೆದುಕೊಳ್ಳಲಾದ ಸಂಬೋಧನಾತ್ಮಕ ಅಥವಾ ದೈವಾನುಗ್ರಹದ ಸೂತ್ರಗಳು (ಯಜುಸ್). ಕಾಲ ಕಳೆದಂತೆ, ಅಧ್ವರ್ಯುವಿನ ಪಾತ್ರ ಪ್ರಾಮುಖ್ಯತೆಯಲ್ಲಿ ಬೆಳೆಯಿತು, ಮತ್ತು ಋಗ್ವೇದದ ಅನೇಕ ಋಕ್ಕುಗಳನ್ನು ಯಜುರ್ವೇದದ ಪಠ್ಯಗಳಲ್ಲಿ ಹಾಗೆಯೇ ಅಥವಾ ಅಳವಡಿತ ರೂಪದಲ್ಲಿ ಒಳಗೊಳ್ಳಲಾಯಿತು.

ವೈದಿಕ ಕಾಲ
ಶೇಷನಾಗ

ಆದಿಶೇಷ ಸೃಷ್ಟಿಯ ಮೂಲಭೂತ ಜೀವಿಗಳಲ್ಲಿ ಒಬ್ಬನು.ಶೇಷನಾಗನನ್ನು ವಿಷ್ಣುವಿನ ಸೇವಕ ಮತ್ತು ಅಭಿವ್ಯಕ್ತಿಯೆಂದು ಪರಿಗಣಿಸಲಾಗುತ್ತದೆ.

ಇತಿವೃತ್ತ
 ಹಿಂದೂ ಧರ್ಮದಲ್ಲಿ, ಶೇಷನಾಗ (ಆದಿಶೇಷ ಅಥವಾ ಶೇಷ) ನಾಗರಾಜ (ಎಲ್ಲ ನಾಗಗಳ ರಾಜ) ಮತ್ತು ಸೃಷ್ಟಿಯ ಮೂಲಭೂತ ಜೀವಿಗಳಲ್ಲಿ ಒಬ್ಬನು. ಪುರಾಣಗಳಲ್ಲಿ, ಶೇಷನಾಗನು ತನ್ನ ಹೆಡೆಗಳ ಮೇಲೆ ಬ್ರಹ್ಮಾಂಡದ ಎಲ್ಲ ಗ್ರಹಗಳನ್ನು ಹೊರುತ್ತಾನೆ ಮತ್ತು ತನ್ನ ಎಲ್ಲ ಬಾಯಿಗಳಿಂದ ವಿಷ್ಣುವಿನ ಕೀರ್ತಿಗಳನ್ನು ನಿರಂತರವಾಗಿ ಹಾಡುತ್ತಾನೆ ಎಂದು ಹೇಳಲಾಗಿದೆ. 
 ಅವನನ್ನು ಕೆಲವೊಮ್ಮೆ ಅನಂತ ಶೇಷ ಎಂದು ಕರೆಯಲಾಗುತ್ತದೆ. ಆದಿಶೇಷನು ಸುರುಳಿ ಬಿಚ್ಚಿದಾಗ, ಕಾಲ ಮುಂದೆ ಸಾಗುತ್ತದೆ ಮತ್ತು ಸೃಷ್ಟಿ ನಡೆಯುತ್ತದೆ; ಅವನು ಮತ್ತೆ ಸುರುಳಿ ಸುತ್ತಿದಾಗ ಬ್ರಹ್ಮಾಂಡವು ಅಸ್ತಿತ್ವ ಕಳೆದುಕೊಳ್ಳುತ್ತದೆ ಎಂದು ಹೇಳಲಾಗುತ್ತದೆ. ಶೇಷನಾಗನ ಮೇಲೆ ಹಲವು ವೇಳೆ ವಿಷ್ಣು ವಿಶ್ರಮಿಸುತ್ತಿರುವಂತೆ ಚಿತ್ರಿಸಲಾಗುತ್ತದೆ. 
 ಶೇಷನಾಗನನ್ನು ವಿಷ್ಣುವಿನ ಸೇವಕ ಮತ್ತು ಅಭಿವ್ಯಕ್ತಿಯೆಂದು ಪರಿಗಣಿಸಲಾಗುತ್ತದೆ. ಅವನು ಭೂಮಿಗೆ ಎರಡು ಅವತಾರಗಳಾಗಿ ಕೆಳಗಿಳಿದನು: ರಾಮನ ಸಹೋದರ ಲಕ್ಷ್ಮಣನಾಗಿ; ಕೃಷ್ಣನ ಸಹೋದರ ಬಲರಾಮನಾಗಿ ಎಂದು ಹೇಳಲಾಗುತ್ತದೆ. ಶೇಷನಾಗನನ್ನು ಅನೇಕ ತಲೆಗಳಿರುವಂತೆ (೫ ರಿಂದ ೭) ಚಿತ್ರಿಸಲಾಗುತ್ತದೆ.

ವಿಶೇಷತೆ
 ಶೇಷನಾಗನನ್ನು ಸಾಮಾನ್ಯವಾಗಿ ಅಂತರಿಕ್ಷದಲ್ಲಿ ತೇಲುವ ಸುರುಳಿ ಸುತ್ತಿದ ಬೃಹತ್ ರೂಪವಾಗಿ, ಅಥವಾ ಕ್ಷೀರಸಾಗರದ ಮೇಲೆ ವಿಷ್ಣು ಮಲಗುವ ಹಾಸಿಗೆಯಾಗಿ ತೇಲುವಂತೆ ಚಿತ್ರಿಸಲಾಗುತ್ತದೆ. ಕೆಲವೊಮ್ಮೆ ಅವನನ್ನು ಐದು ತಲೆಗಳು ಅಥವಾ ಏಳು ತಲೆಗಳಿರುವಂತೆ ತೋರಿಸಲಾಗುತ್ತದೆ, ಆದರೆ ಹೆಚ್ಚು ಸಾಮಾನ್ಯವಾಗಿ ಸಹಸ್ರ ಶಿರದ ಸರ್ಪನಾಗಿ, ಕೆಲವೊಮ್ಮೆ ಪ್ರತಿ ತಲೆಯು ಅಲಂಕೃತ ಕಿರೀಟ ಧರಿಸಿರುವಂತೆ ತೋರಿಸಲಾಗುತ್ತದೆ.
 ಅವನ ಹೆಸರು ಶೇಷದ ಅರ್ಥ ಉಳಿದದ್ದು, ಅಂದರೆ ಕಲ್ಪದ ಕೊನೆಗೆ ಪ್ರಪಂಚ ನಾಶವಾದಾಗ, ಶೇಷನು ಇದ್ದಂತೆಯೇ ಇರುತ್ತಾನೆ. ಭಗವದ್ಗೀತೆಯ ಅಧ್ಯಾಯ ೧೦, ಶ್ಲೋಕ ೨೯ ರಲ್ಲಿ, ಕೃಷ್ಣನು ತನ್ನ ೭೫ ಸಾಮಾನ್ಯ ಅಭಿವ್ಯಕ್ತಿಗಳನ್ನು ವಿವರಿಸುವಾಗ, ನಾಗರಲ್ಲಿ, ನಾನು ಅನಂತ ಎಂದು ಹೇಳುತ್ತಾನೆ.

ಪುರಾಣ ಮೂಲ
 ಮಹಾಭಾರತದ ಪ್ರಕಾರ, ಶೇಷನು ಋಷಿ ಕಶ್ಯಪ ಮತ್ತು ಅವನ ಪತ್ನಿ ಕದ್ರುವಿಗೆ ಹುಟ್ಟಿದನು. ಕದ್ರು ಸಾವಿರ ಸರ್ಪಗಳಿಗೆ ಜನ್ಮ ನೀಡಿದಳು ಮತ್ತು ಅವುಗಳಲ್ಲಿ ಶೇಷನು ಅತ್ಯಂತ ಹಿರಿಯನು. ಶೇಷನ ನಂತರ, ಕ್ರಮವಾಗಿ ವಾಸುಕಿ, ಐರಾವತ ಮತ್ತು ತಕ್ಷಕರು ಜನಿಸಿದರು. 
 ಶೇಷನ ಸಹೋದರರಲ್ಲಿ ಅನೇಕರು ಕ್ರೂರಿಗಳಾಗಿದ್ದರು ಮತ್ತು ಇತರರಿಗೆ ಹಾನಿ ಉಂಟು ಮಾಡಬೇಕೆಂದು ಹಠ ತೊಟ್ಟಿದ್ದರು. ಅವರು ಕದ್ರುಳ ಸಹೋದರಿ ವಿನತಳ ಮೂಲಕ ಕಶ್ಯಪನ ಮಗನಾದ ಗರುಡನಿಗೂ ನಿರ್ದಯ ತೋರಿಸುತ್ತಿದ್ದರು (ಕದ್ರು ಮತ್ತು ವಿನತಾ ದಕ್ಷನ ಪುತ್ರಿಯರು).

ಶೇಷ -ನಾಗರು
ಗೀತೆ ಅದ್ಯಾಯ ೧೦- ಶ್ಲೋ.೨೮): ಆಯುಧಾನಾಮಹಂ ವಜ್ರಂ| ಧೇನೂನಾಮಸ್ಮಿ ಕಾಮಧುಕ್| ಪ್ರಜನಶ್ಚಾಸ್ಮಿ ಕಂದರ್ಪಃ| ಸರ್ಪಾಣಾಮಸ್ಮಿ ವಾಸುಕಿ|| ([ವಿಷದ ಹಾವುಗಳಾದ] ಸರ್ಪಗಳಲ್ಲಿ ನಾನು ವಾಸುಕಿ - ಗೀತೆ:ಅದ್ಯಾಯ ೧೦- ೨೮) ;ಅದೇ ಅಧ್ಯಾಯ ೧೦, ಶ್ಲೋಕ ೩೯ ರಲ್ಲಿ "ಅನಂತಾಸ್ಮಿ ನಾಗಾನಾಂ", ವಿಷವಿಲ್ಲದ ಹಾವುಗಳಲ್ಲಿ ನಾನು 'ನಾಗನು' ಎಂದು ಶ್ರೀ ಕೃಷ್ಣ ಹೇಳಿದ್ದಾನೆ. ಆದ್ದರಿಂದ ಅನಂತನೇ ಬೇರೆ, ನಾಗನೇ ಬೇರೆ. ಪುರಾಣದ ಪ್ರಕಾರ ವಿಷ್ಣು ಶೇಷಶಾಹಿ -ಶೇಷನ ಮೇಲೆ ಮಲಗಿದವನು; ನಾಗನ ಮೇಲಲ್ಲ.
ಹಿಂದೂ ದೇವತೆಗಳು
ಅನಂತನಾಥ

ಅನಂತನಾಥನು ಜೈನ ಧರ್ಮದ ಪ್ರಸಕ್ತ ಯುಗದ (ಅವಸರ್ಪಿಣಿ) ಹದಿನಾಲ್ಕನೇ ತೀರ್ಥಂಕರ. ಜೈನ ನಂಬಿಕೆಗಳ ಪ್ರಕಾರ, ಅವನು ಸಿದ್ಧನಾದನು (ತನ್ನ ಎಲ್ಲ ಕರ್ಮಗಳನ್ನು ಕಳೆದುಕೊಂಡ ವಿಮೋಚನೆ ಪಡೆದ ಆತ್ಮ).

ಜೀವನಚರಿತ್ರೆ
ಅನಂತನಾಥನು ಅಯೋಧ್ಯೆಯಲ್ಲಿ ಇಕ್ಷ್ವಾಕು ವಂಶದ ರಾಜ ಸಿಂಹಸೇನ ಮತ್ತು ರಾಣಿ ಸುಯಷಾಗೆ ಜನಿಸಿದನು. ಅವನ ಜನ್ಮ ದಿನಾಂಕ ಭಾರತೀಯ ಪಂಚಾಂಗದ ವೈಶಾಖ ಕೃಷ್ಣ ಪಕ್ಷದ ೧೩ನೇ ದಿನ.

ಸಾಹಿತ್ಯ
 ಕ್ರಿ.ಶ. ೧೨೩೦ ರಲ್ಲಿ ಜನ್ನನು ಬರೆದ ಅನಂತನಾಥ ಪುರಾಣ.

ಪ್ರಸಿದ್ಧ ದೇಗುಲ
ಅನಂತನಾಥ ಸ್ವಾಮಿ ದೇವಸ್ಥಾನ, ಕಲ್ಪೆಟ್ಟಾ, ಕೇರಳ

ಉಲ್ಲೇಖಗಳು

ಮೂಲಗಳು
 

ತೀರ್ಥಂಕರರು
ಅನೈತಿಕತೆ

ಅನೈತಿಕತೆ ಸಾಮಾನ್ಯವಾಗಿ ವ್ಯಕ್ತಿಗಳು ಅಥವಾ ಕ್ರಿಯೆಗಳಿಗೆ ಅನ್ವಯಿಸಲಾದ ಒಂದು ಪರಿಕಲ್ಪನೆ. ವಿಶಾಲ ಅರ್ಥದಲ್ಲಿ, ಅದನ್ನು ಗುಂಪುಗಳು ಅಥವಾ ಕಾರ್ಪೊರೇಟ್ ಸಂಸ್ಥೆಗಳು, ನಂಬಿಕೆಗಳು, ಧರ್ಮಗಳು, ಮತ್ತು ಕಲಾಕೃತಿಗಳಿಗೆ ಅನ್ವಯಿಸಬಹುದು. ಯಾವುದಾದರೂ ಕ್ರಿಯೆ ಅನೈತಿಕವೆಂದು ಹೇಳುವುದೆಂದರೆ ಅದು ಕೆಲವು ನೈತಿಕ ನಿಯಮಗಳು, ರೂಢಿಗಳು ಅಥವಾ ಮಾನದಂಡಗಳನ್ನು ಉಲ್ಲಂಘಿಸುತ್ತದೆ ಎಂದು ಹೇಳುವುದು.

ಅರಿಸ್ಟಾಟಲ್ ಅನೇಕ ದುರ್ಗುಣಗಳನ್ನು ಯಾವುದೋ ಸದ್ಗುಣದ ಸಂಬಂಧದಲ್ಲಿ ಅತಿರೇಕಗಳು ಅಥವಾ ಕೊರತೆಗಳಾಗಿ ಕಂಡನು, ಉದಾಹರಣೆಗೆ ಹೇಡಿತನ ಮತ್ತು ದುಡುಕು ಧೈರ್ಯಕ್ಕೆ ಸಂಬಂಧಿಸಿವೆ. ಅಸೂಯೆ, ಕೊಲೆ ಮತ್ತು ಕಳ್ಳತನದಂತಹ ಕೆಲವು ಮನೋಭಾವಗಳು ಮತ್ತು ಕ್ರಿಯೆಗಳನ್ನು ಅವನು ತಪ್ಪೆಂದು ಕಂಡನು, ಜೊತೆಗೆ ಸುವರ್ಣ ಮಾಧ್ಯಮದ ಸಂಬಂಧದಲ್ಲಿ ಕೊರತೆ/ಅತಿರೇಕಗಳ ಯಾವುದೇ ಪ್ರಶ್ನೆಯೇ ಇಲ್ಲವೆಂದು ಹೇಳಿದನು.

ಅನೈತಿಕತೆಯು ಯಾವಾಗಲೂ ಅಲ್ಲವಾದರೂ ಹಲವುವೇಳೆ ಧರ್ಮ ಮತ್ತು ಲೈಂಗಿಕತೆ ಎರಡಕ್ಕೂ ನಿಕಟವಾಗಿ ಸಂಬಂಧಿಸಿದೆ. ತರ್ಕಬದ್ಧ ಸ್ಫುಟ ಧರ್ಮಗಳು ನೃತ್ಯ, ಅಮಲು ಮತ್ತು ಲೈಂಗಿಕ ಚಟುವಟಿಕೆಗೆ ಸಂಬಂಧಿಸಿದ ಧಾರ್ಮಿಕ ಅನುಭವದ ಹೆಚ್ಚು ಶಾರೀರಿಕ ರೂಪಗಳೊಂದಿಗೆ ದೀರ್ಘಕಾಲದ ಹೋರಾಟದಲ್ಲಿ ತೊಡಗಿವೆ ಎಂದು ಮ್ಯಾಕ್ಸ್ ವೆಬರ್ ಕಂಡನು. ಅನೇಕ ಪುರಾತನ ವಿಧಿಗಳು ಹೇಗೆ ವಿಧಿವಿಹಿತ ಮತ್ತು ಅನೈತಿಕ ವರ್ತನೆಯ ನಡುವಿನ ವ್ಯತ್ಯಾಸದ ತ್ಯಜಿಸುವಿಕೆಯಲ್ಲಿ ಅಂತ್ಯಗೊಂಡವು ಎಂದು ಡರ್ಕ್‍ಹೈಮ್ ಎತ್ತಿ ತೋರಿಸಿದನು.

"ಪ್ರತಿ ಯುಗದಲ್ಲೂ ಧರ್ಮದಲ್ಲಿ ಅನೈತಿಕತೆಯು ನೈತಿಕತೆಗಿಂತ ಕಡಿಮೆ ಬೆಂಬಲವನ್ನು ಕಂಡುಕೊಂಡಿಲ್ಲ" ಎನ್ನುವುದು ಫ಼್ರಾಯ್ಡ್‌ನ ನಿಷ್ಠುರ ತೀರ್ಮಾನವಾಗಿತ್ತು.

ಲೈಂಗಿಕ ವರ್ತನೆಯ ಸಂಕೇತಗೊಳಿಸುವಿಕೆ ಐತಿಹಾಸಿಕವಾಗಿ ಎಲ್ಲ ಮಾನವ ಸಮಾಜಗಳ ಲಕ್ಷಣವಾಗಿದೆ, ಜೊತೆಗೆ ಅದರ ಶಿಷ್ಟಾಚಾರಗಳ ಉಲ್ಲಂಘನೆಗಳ ನಿಯಂತ್ರಣ ಕೂಡ (ಔಪಚಾರಿಕ ಮತ್ತು ಅನೌಪಚಾರಿಕ ಸಾಮಾಜಿಕ ಹತೋಟಿ ಮೂಲಕ). ಪುರಾತನ ಸಮಾಜಗಳಲ್ಲಿ ನಿರೋಧಗಳು ಮತ್ತು ನಿಷೇಧಗಳು ವಾದಯೋಗ್ಯವಾಗಿ ಸಾಂಪ್ರದಾಯಿಕ ಕೃಷಿಕ ಸಮಾಜಗಳಿಗಿಂತ ಕಡಿಮೆ ಕಠೋರವಾಗಿರಲಿಲ್ಲ. ಕೃಷಿಕ ಸಮಾಜಗಳಲ್ಲಿ, ನಿಯಂತ್ರಣದ ಮಟ್ಟ ಕಾಲಕಾಲಕ್ಕೆ ಮತ್ತು ಪ್ರದೇಶದಿಂದ ಪ್ರದೇಶಕ್ಕೆ ಬದಲಾಗಬಹುದು, ನಗರ ವಸಾಹತುಗಳಲ್ಲಿ ಅತ್ಯಂತ ಕಡಿಮೆಯಿರುತ್ತದೆ. ಆದರೆ, ತೀವ್ರ ನಗರೀಕರಣ, ವಾಣಿಜ್ಯೀಕರಣ ಮತ್ತು ಆಧುನೀಕರಣದ ಕೊನೆಯ ಮೂರು ಶತಮಾನಗಳು ಮಾತ್ರ ಪೂರ್ವ ಆಧುನಿಕ ವಿಶ್ವದ ನಿರ್ಬಂಧಗಳನ್ನು ಮುರಿದಿವೆ. ಈಗ ಒಡಕಿನ ಮತ್ತು ಪೈಪೋಟಿಯ ಲೈಂಗಿಕ ಸಂಕೇತಗಳು ಮತ್ತು ಉಪಸಂಸ್ಕೃತಿಗಳ ಉತ್ತರಾಧಿಕಾರಿ ಸಮಾಜದ ನಿರ್ಮಾಣವಾಗಿದೆ, ಮತ್ತು ಇದರಲ್ಲಿ ಲೈಂಗಿಕ ಅಭಿವ್ಯಕ್ತಿಯು ವಾಣಿಜ್ಯಿಕ ವಿಶ್ವದ ಕಾರ್ಯನಿರ್ವಹಣೆಯಲ್ಲಿ ಅಂತರ್ಗತವಾಗಿದೆ.

ಉಲ್ಲೇಖಗಳು

ನೀತಿಶಾಸ್ತ್ರ
ವಿಪತ್ತು

ವಿಪತ್ತು ವ್ಯಾಪಕ ಮಾನವ, ಸಾಮಗ್ರಿ, ಆರ್ಥಿಕ ಅಥವಾ ಪಾರಿಸರಿಕ ನಷ್ಟ ಮತ್ತು ಪರಿಣಾಮಗಳನ್ನು ಒಳಗೊಂಡ ಒಂದು ಸಮುದಾಯ ಅಥವಾ ಸಮಾಜದ ಕಾರ್ಯಚಟುವಟಿಕೆಗೆ ಗಂಭೀರ ಅಡೆತಡೆ. ಆದ ನಷ್ಟವು ತನ್ನ ಸ್ವಂತ ಸಂಪನ್ಮೂಲಗಳನ್ನು ಬಳಸಿ ನಿಭಾಯಿಸುವ ಬಾಧಿತ ಸಮುದಾಯ ಅಥವಾ ಸಮಾಜದ ಸಾಮರ್ಥ್ಯವನ್ನು ಮೀರುತ್ತದೆ.

ಸಮಕಾಲೀನ ಶೈಕ್ಷಣಿಕ ಸಮುದಾಯದಲ್ಲಿ, ವಿಪತ್ತುಗಳನ್ನು ಅಸಮಂಜಸವಾಗಿ ನಿರ್ವಹಿಸಲಾದ ಅಪಾಯದ ಪರಿಣಾಮವೆಂದು ಕಾಣಲಾಗುತ್ತದೆ. ಈ ಅಪಾಯಗಳು ಸಂಭವಗಳು ಮತ್ತು ಈಡಾಗುವಿಕೆ ಎರಡರ ಸಂಯೋಜನೆಯ ಫಲವಾಗಿವೆ. ಕಡಿಮೆ ಈಡಾಗುವಿಕೆಯ ಪ್ರದೇಶಗಳಲ್ಲಿ ಸಂಭವಿಸುವ ಅಪಾಯಗಳು, ಉದಾಹರಣೆಗೆ ನಿರ್ಜನ ಪ್ರದೇಶಗಳಲ್ಲಿ, ಎಂದಿಗೂ ವಿಪತ್ತುಗಳಾಗುವುದಿಲ್ಲ.

ಅಭಿವೃದ್ಧಿಶೀಲ ದೇಶಗಳು ವಿಪತ್ತು ಸಂಭವಿಸಿದಾಗ ಅತ್ಯಧಿಕ ವೆಚ್ಚಗಳನ್ನು ಅನುಭವಿಸುತ್ತವೆ – ಅಪಾಯಗಳಿಂದ ಉಂಟಾಗುವ ಎಲ್ಲ ಸಾವುಗಳಲ್ಲಿ ಶೇಕಡ ೯೫ ಕ್ಕಿಂತ ಹೆಚ್ಚು ಅಭಿವೃದ್ಧಿಶೀಲ ದೇಶಗಳಲ್ಲಿ ಆಗುತ್ತವೆ, ಮತ್ತು ಅಭಿವೃದ್ಧಿಶೀಲ ದೇಶಗಳಲ್ಲಿ ಪ್ರಾಕೃತಿಕ ಅಪಾಯಗಳಿಂದ ಉಂಟಾದ ನಷ್ಟಗಳು ಕೈಗಾರೀಕೃತ ದೇಶಗಳಿಗಿಂತ ೨೦ ಪಟ್ಟು ಹೆಚ್ಚಾಗಿವೆ (ಜಿಡಿಪಿಯ ಶೇಕಡಾವಾರು).

ಸಂಶೋಧಕರು ಶತಮಾನಕ್ಕಿಂತ ಹೆಚ್ಚು ಕಾಲದಿಂದ ವಿಪತ್ತುಗಳನ್ನು ಅಧ್ಯಯನ ಮಾಡುತ್ತಿದ್ದಾರೆ, ಮತ್ತು ವಿಪತ್ತು ಸಂಶೋಧನೆಯನ್ನು ನಲವತ್ತು ವರ್ಷಗಳಿಗಿಂತ ಹೆಚ್ಚು ಕಾಲದಿಂದ. ಎಲ್ಲ ವಿಪತ್ತುಗಳು ಮಾನವ ರಚಿತವೆಂದು ಕಾಣಬಹುದೆಂದು ಅಧ್ಯಯನಗಳು ವಾದಿಸಿದಾಗ ಅವು ಒಂದು ಸಾಮಾನ್ಯ ಅಭಿಪ್ರಾಯವನ್ನು ಪ್ರಕಟಗೊಳಿಸುತ್ತವೆ. ಅವುಗಳ ವಾದವೇನೆಂದರೆ ಅಪಾಯದ ಸಂಭವಕ್ಕೆ ಮುಂಚಿನ ಮಾನವ ಕ್ರಿಯೆಗಳು ಅಪಾಯವು ವಿಪತ್ತಾಗಿ ಬೆಳೆಯುವುದನ್ನು ತಡೆಗಟ್ಟಬಹುದು. ಹಾಗಾಗಿ, ಎಲ್ಲ ವಿಪತ್ತುಗಳು ಸೂಕ್ತ ವಿಪತ್ತು ನಿರ್ವಹಣಾ ಕ್ರಮಗಳನ್ನು ಪರಿಚಯಿಸುವ ಮಾನವ ವೈಫಲ್ಯದ ಪರಿಣಾಮವಾಗಿವೆ. ಅಪಾಯಗಳನ್ನು ವಾಡಿಕೆಯಂತೆ ನೈಸರ್ಗಿಕ ಅಥವಾ ಮಾನವ ನಿರ್ಮಿತ ಎಂದು ವಿಭಜಿಸಲಾಗುತ್ತದೆ, ಆದರೆ ಏಕ ಮೂಲ ಕಾರಣವಿರದ ಸಂಕೀರ್ಣ ವಿಪತ್ತುಗಳು ಅಭಿವೃದ್ಧಿಶೀಲ ದೇಶಗಳಲ್ಲಿ ಹೆಚ್ಚು ಸಾಮಾನ್ಯವಾಗಿವೆ. ಒಂದು ನಿರ್ದಿಷ್ಟ ವಿಪತ್ತು ಪರಿಣಾಮವನ್ನು ಹೆಚ್ಚಿಸುವ ದ್ವಿತೀಯ ವಿಪತ್ತನ್ನು ಉತ್ಪತ್ತಿ ಮಾಡಬಹುದು. ಒಂದು ಉತ್ಕೃಷ್ಟ ಉದಾಹರಣೆಯೆಂದರೆ ಭೂಕಂಪವು ಸುನಾಮಿಯನ್ನು ಉಂಟುಮಾಡುತ್ತದೆ, ಪರಿಣಾಮವಾಗಿ ಕರಾವಳಿ ಪ್ರವಾಹ ಆಗುತ್ತದೆ.

ಉಲ್ಲೇಖಗಳು

ವಿಪತ್ತುಗಳು
ಉಪವಾಸ

ಉಪವಾಸವು ಒಂದು ಅವಧಿಯವರೆಗೆ ಸ್ವಲ್ಪ ಅಥವಾ ಸಂಪೂರ್ಣ ಆಹಾರದ, ಪಾನೀಯದ, ಅಥವಾ ಎರಡರ ಇಚ್ಛೆಯುಳ್ಳ ಲಂಘನ ಅಥವಾ ಕಡಿತ. ಸಂಪೂರ್ಣ ಉಪವಾಸವನ್ನು ಸಾಮಾನ್ಯವಾಗಿ ಒಂದು ನಿಗದಿತ ಅವಧಿವರೆಗೆ, ಸಾಧಾರಣವಾಗಿ ೨೪ ಗಂಟೆಗಳವರೆಗೆ, ಅಥವಾ ಹಲವು ದಿನಗಳವರೆಗೆ, ಎಲ್ಲ ಆಹಾರ ಮತ್ತು ದ್ರವದ ಲಂಘನ ಎಂದು ವ್ಯಾಖ್ಯಾನಿಸಲಾಗುತ್ತದೆ. ಜಲ ಉಪವಾಸ ನೀರನ್ನು ಕುಡಿಯುವುದಕ್ಕೆ (ಆದರೆ ಬೇರೆ ಏನೂ ಇಲ್ಲ) ಅನುಮತಿಸುತ್ತದೆ. ಇತರ ಉಪವಾಸಗಳು ಭಾಗಶಃ ನಿರ್ಬಂಧಿತವಿರಬಹುದು, ಅಂದರೆ ನಿರ್ದಿಷ್ಟ ಆಹಾರಗಳು ಅಥವಾ ಪದಾರ್ಥಗಳನ್ನು ಸೀಮಿತಗೊಳಿಸುವುದು. ಉಪವಾಸವು ಸ್ವರೂಪದಲ್ಲಿ ಎಡೆಬಿಟ್ಟು ನಡೆಯಬಹುದು. ಉಪವಾಸ ಆಚರಣೆಗಳು ಸಂಭೋಗ ಮತ್ತು ಇತರ ಚಟುವಟಿಕೆಗಳು ಜೊತೆಗೆ ಆಹಾರವನ್ನೂ ಪ್ರತಿಬಂಧಿಸಬಹುದು.

ಉಪವಾಸದ ಅವಧಿಯಲ್ಲಿ ಹಲವು ಚಯಾಪಚಯ ಹೊಂದಾಣಿಕೆಗಳಾಗುತ್ತವೆ, ಮತ್ತು ಉಪವಾಸದ ಸ್ಥಿತಿಯನ್ನು ನಿರ್ಧರಿಸಲು ಕೆಲವು ರೋಗನಿದಾನ ಪರೀಕ್ಷೆಗಳನ್ನು ಬಳಸಲಾಗುತ್ತದೆ. ಉದಾಹರಣೆಗೆ, ಒಬ್ಬ ವ್ಯಕ್ತಿಯು ತನ್ನ ಕೊನೆ ಊಟದ ೮-೧೨ ಗಂಟೆಗಳ ನಂತರ ಉಪವಾಸ ಮಾಡುತ್ತಿದ್ದಾನೆ ಎಂದು ಅಂದುಕೊಳ್ಳಲಾಗುತ್ತದೆ. ಉಪವಾಸದ ಸ್ಥಿತಿಯೆಡೆಗೆ ಚಯಾಪಚಯ ಬದಲಾವಣೆಗಳು ಊಟದ ಹೀರಿಕೆ ನಂತರ ಆರಂಭವಾಗುತ್ತವೆ (ಸಾಮಾನ್ಯವಾಗಿ ಊಟದ ನಂತರ ೩-೫ ಗಂಟೆ ಬಿಟ್ಟು).

ರೋಗನಿದಾನ ಉಪವಾಸ ಒಂದು ಸಮಸ್ಯೆಯ ತನಿಖೆಗಾಗಿ, ಸಾಮಾನ್ಯವಾಗಿ ಸಕ್ಕರೆ ಕೊರತೆ ಕಾಯಿಲೆ, ಪರಿವೀಕ್ಷಣೆಯಡಿಯಲ್ಲಿ ನಡೆಸಲಾದ ದೀರ್ಘಕಾಲದ ಉಪವಾಸವನ್ನು (ವಯಸ್ಸನ್ನು ಆಧರಿಸಿ ೮-೭೨ ಗಂಟೆ) ಸೂಚಿಸುತ್ತದೆ. ಅನೇಕ ಜನರು ವೈದ್ಯಕೀಯ ಚಿಕಿತ್ಸಾವಿಧಾನ ಅಥವಾ ಕೋಲನಾಸ್ಕಪಿಯಂತಹ ತಪಾಸಣೆಯ ಭಾಗವಾಗಿ ಉಪವಾಸ ಮಾಡಬಹುದು.

ಉಪವಾಸ ಅನೇಕ ಧಾರ್ಮಿಕ ಆಚರಣೆಗಳ ಭಾಗವೂ ಆಗಿದೆ.

ಹಿಂದೂ ಧರ್ಮದಲ್ಲಿ
ಹಬ್ಬಗಳ ಸಂದರ್ಭದಲ್ಲಿ ಉಪವಾಸ ಮಾಡುವುದು ಅತ್ಯಂತ ಸಾಮಾನ್ಯ. ಮಹಾ ಶಿವರಾತ್ರಿ (ಬಹುತೇಕ ಜನರು ಈ ದಿನದಂದು ಕಟ್ಟುನಿಟ್ಟಾದ ಉಪವಾಸವನ್ನು ಆಚರಿಸುತ್ತಾರೆ, ಒಂದು ಹನಿ ನೀರನ್ನೂ ಸೇವಿಸುವುದಿಲ್ಲ), ನವರಾತ್ರಿಯ ಒಂಬತ್ತು ದಿನಗಳು (ವರ್ಷಕ್ಕೆ ಎರಡು ಬಾರಿ ಬರುತ್ತದೆ ಎಪ್ರಿಲ್ ಮತ್ತು ಅಕ್ಟೋಬರ್, ನವಂಬರ್‍ನಲ್ಲಿ) ಸಾಮಾನ್ಯ ಉದಾಹರಣೆಗಳಾಗಿವೆ. ಕರ್ವಾ ಚೌತ್ ಭಾರತದ ಕೆಲವು ಭಾಗಗಳಲ್ಲಿ ಆಚರಿಸಲಾದ ಒಂದು ಬಗೆಯ ಉಪವಾಸ. ಇದರಲ್ಲಿ ವಿವಾಹಿತ ಸ್ತ್ರೀಯರು ತಮ್ಮ ಗಂಡಂದಿರ ಯೋಗಕ್ಷೇಮ, ಅಭ್ಯುದಯ ಮತ್ತು ದೀರ್ಘಾಯುಷ್ಯಕ್ಕಾಗಿ ಉಪವಾಸ ಮಾಡುತ್ತಾರೆ. ಹೆಂಡತಿಯು ಚಂದ್ರನನ್ನು ಜರಡಿಯ ಮೂಲಕ ನೋಡಿದ ನಂತರ ಉಪವಾಸ ಮುರಿಯುತ್ತದೆ. ಶ್ರಾವಣ ಮಾಸದಲ್ಲಿ ಕೆಲವರು ತಮ್ಮ ಇಷ್ಟದೇವರ ಪೂಜೆಗಾಗಿ ಮೀಸಲಾದ ದಿನದಂದು ಉಪವಾಸ ಮಾಡುತ್ತಾರೆ, ಮತ್ತು ಇತರರು ತಿಂಗಳಿಡಿ ಉಪವಾಸ ಮಾಡುತ್ತಾರೆ.

ತಿನ್ನುವ ವರ್ತನೆಗಳು
ಭವಿಷ್ಯ

ಭವಿಷ್ಯ ಎಂದರೆ ಕಾಲದಲ್ಲಿ ವರ್ತಮಾನದ ನಂತರ ಆಗುವಂಥದ್ದು. ಕಾಲ ಮತ್ತು ಭೌತಶಾಸ್ತ್ರದ ನಿಯಮಗಳ ಅಸ್ತಿತ್ವದ ಕಾರಣ ಅದರ ಆಗಮನ ಅನಿವಾರ್ಯವೆಂದು ಪರಿಗಣಿಸಲಾಗುತ್ತದೆ. ವಾಸ್ತವಿಕತೆಯ ಸ್ಪಷ್ಟ ಸ್ವರೂಪ ಮತ್ತು ಭವಿಷ್ಯದ ಅನಿವಾರ್ಯತೆಯ ಕಾರಣ, ಪ್ರಸಕ್ತವಾಗಿ ಅಸ್ತಿತ್ವದಲ್ಲಿರುವ ಮತ್ತು ಮುಂದೆ ಅಸ್ತಿತ್ವದಲ್ಲಿರುವ ಎಲ್ಲವನ್ನೂ ಶಾಶ್ವತ, ಅಂದರೆ ಎಂದೆಂದಿಗೂ ಅಸ್ತಿತ್ವದಲ್ಲಿರುವಂಥದ್ದು, ಅಥವಾ ತಾತ್ಕಾಲಿಕ, ಅಂದರೆ ಅಂತ್ಯವಾಗುವಂಥದ್ದು, ಎಂದು ವರ್ಗೀಕರಿಸಬಹುದು. ಭವಿಷ್ಯ ಮತ್ತು ಶಾಶ್ವತತೆಯ ಪರಿಕಲ್ಪನೆ ತತ್ತ್ವಶಾಸ್ತ್ರ, ಧರ್ಮ, ಮತ್ತು ವಿಜ್ಞಾನದ ಪ್ರಧಾನ ವಿಷಯಗಳಾಗಿವೆ, ಮತ್ತು ಅವುಗಳನ್ನು ವಿವಾದಾತ್ಮಕವಲ್ಲದ ರೀತಿಯಲ್ಲಿ ವ್ಯಾಖ್ಯಾನಿಸುವುದು ಏಕಪ್ರಕಾರವಾಗಿ ಅತ್ಯಂತ ಮಹಾನ ಮನಸ್ಸುಗಳಿಗೂ ಸಾಧ್ಯವಾಗಿಲ್ಲ. ಕಾಲದ ರೇಖೀಯ ಕಲ್ಪನೆಯನ್ನು ಬಳಸುವ ಪಾಶ್ಚಾತ್ಯ ದೃಷ್ಟಿಕೋನದಲ್ಲಿ, ಭವಿಷ್ಯವು ಅಂದಾಜಿಸಲಾದ ಕಾಲರೇಖೆಯ ಉಂಟಾಗುವುದೆಂದು ನಿರೀಕ್ಷಿಸಲಾದ ಭಾಗವಾಗಿದೆ. ವಿಶಿಷ್ಟ ಸಾಪೇಕ್ಷತೆಯಲ್ಲಿ, ಭವಿಷ್ಯವನ್ನು ಪರಮ ಭವಿಷ್ಯ, ಅಥವಾ ಭವಿಷ್ಯದ ಪ್ರಕಾಶ ಶಂಕು ಎಂದು ಪರಿಗಣಿಸಲಾಗುತ್ತದೆ.

ಕಾಲದ ತತ್ವಶಾಸ್ತ್ರದಲ್ಲಿ, ವರ್ತಮಾನವಾದವು ಕೇವಲ ವರ್ತಮಾನ ಅಸ್ತಿತ್ವದಲ್ಲಿದೆ ಮತ್ತು ಭವಿಷ್ಯ ಹಾಗೂ ಭೂತಕಾಲಗಳು ಅವಾಸ್ತವ ಎಂಬ ನಂಬಿಕೆ. ಧರ್ಮಗಳು ಕರ್ಮ, ಮರಣಾನಂತರದ ಬದುಕು ಮತ್ತು ಕಾಲದ ಅಂತ್ಯ ಮತ್ತು ವಿಶ್ವದ ಅಂತ್ಯ ಏನಾಗಿರುತ್ತದೆ ಎಂದು ಅಧ್ಯಯನಮಾಡುವ ಅಂತಿಮಗತಿಶಾಸ್ತ್ರಗಳಂತಹ ವಿಷಯಗಳನ್ನು ಗುರುತಿಸುವಾಗ ಭವಿಷ್ಯವನ್ನು ಪರಿಗಣಿಸುತ್ತವೆ. ಕಣಿ ಹೇಳುವವರು ಮತ್ತು ಪ್ರವಾದಿಗಳಂತಹ ಧಾರ್ಮಿಕ ವ್ಯಕ್ತಿಗಳು ಭವಿಷ್ಯದೊಳಗೆ ನೋಡಬಲ್ಲೆವು ಎಂದು ಸಾಧಿಸುತ್ತಾರೆ. ಮುಂದಾಗುವುದನ್ನು ಹೇಳುವ ಅಥವಾ ಮುನ್ಸೂಚನೆ ಕೊಡುವ ಸಂಘಟಿತ ಪ್ರಯತ್ನಗಳು ಆರಂಭಿಕ ಮನುಷ್ಯನ ಆಕಾಶಕಾಯಗಳ ವೀಕ್ಷಣೆಗಳಿಂದ ಹುಟ್ಟಿಕೊಂಡಿರಬಹುದು.

ಭವಿಷ್ಯ ಅಧ್ಯಯನ, ಅಥವಾ ಭವಿಷ್ಯ ಶಾಸ್ತ್ರವು, ಸಂಭಾವ್ಯ ಭವಿಷ್ಯಗಳನ್ನು ಸೂಚಿಸುವ ವಿಜ್ಞಾನ, ಕಲೆ ಮತ್ತು ಅಭ್ಯಾಸ. ಆಧುನಿಕ ವೃತ್ತಿಗರು ಏಕ ಅಖಂಡ ಭವಿಷ್ಯದ ಬದಲು ಪರ್ಯಾಯ ಮತ್ತು ಬಹು ಭವಿಷ್ಯಗಳ ಪ್ರಾಮುಖ್ಯತೆ, ಮತ್ತು ಸಂಭಾವ್ಯ ಹಾಗೂ ಅಪೇಕ್ಷಣೀಯ ಭವಿಷ್ಯಗಳ ಸೃಷ್ಟಿಯ ವಿರುದ್ಧ ಭವಿಷ್ಯವಾಣಿ ಹಾಗೂ ಸಂಭವನೀಯತೆಯ ಮಿತಿಗಳನ್ನು ಒತ್ತಿಹೇಳುತ್ತಾರೆ.

೨೦ನೇ ಶತಮಾನದ ಭವಿಷ್ಯವಾದದಂತಹ ಸಂಪೂರ್ಣವಾಗಿ ಭವಿಷ್ಯದ ಸ್ಪಷ್ಟೀಕರಣಕ್ಕೆ ಮೀಸಲಾದ ಕಲಾ ಚಳುವಳಿಗಳು ಮತ್ತು ಪ್ರಕಾರಗಳನ್ನು ಒಳಗೊಂಡಂತೆ, ಸಾಂಸ್ಕೃತಿಕ ಉತ್ಪಾದನೆಯಲ್ಲಿ ಭವಿಷ್ಯದ ಪರಿಕಲ್ಪನೆಯನ್ನು ವ್ಯಾಪಕವಾಗಿ ಸಂಶೋಧನೆ ಮಾಡಲಾಗಿದೆ.

ಉಲ್ಲೇಖಗಳು

ಕಾಲ
ಜ್ಯೋತಿಷ್ಯ
ಜಾಕಿ ಶ್ರಾಫ್

ಜಾಕಿ ಶ್ರಾಫ್ (ಜೈಕಿಶೆನ್  ಕಾಕುಭಾಯ್ ಜಾಕಿ ಶ್ರಾಫ್)  (ಜನನ 1 ಫೆಬ್ರುವರಿ 1957) ಭಾರತೀಯ ಚಿತ್ರ ನಟ.ಇವರು ಪ್ರಮುಖವಾಗಿ ಸುಮಾರು ನಾಲ್ಕು ದಶಕಗಳಿಂದ ಹಿಂದಿ ಚಿತ್ರರಂಗದಲ್ಲಿ ಕೆಲಸ ಮಾಡುತಿದ್ದಾರೆ.ಕೊಂಕಣಿ, ಕನ್ನಡ, ಮರಾಠಿ, ಒರಿಯಾ, ಪಂಜಾಬಿ, ಬಂಗಾಳಿ, ಮಲಯಾಳಂ, ತಮಿಳು, ತೆಲುಗು ಭಾಷೆ ಸೇರಿ 200ರಕ್ಕು ಹೆಚ್ಚು ಚಿತ್ರಗಳಲ್ಲಿ ನಟಿಸಿದ್ದಾರೆ.

ಬಾಲ್ಯ ಮತ್ತು ವೈಯಕ್ತಿಕ ಜೀವನ
ಜಾಕಿ ಶ್ರಾಫ್ ರವರು ಕಾಕುಭೈ ಹರಿಲಾಲ್ ಶ್ರಾಫ್ ಮತ್ತು ರೀಟಾರ ಮಗನಾಗಿ ಫೆ. 1. 1957 ರಲ್ಲಿ ಮಹಾರಾಷ್ಟ್ರದ ಉದ್ಗೀರ್ ಜಿಲ್ಲೆಯ ಲಾಥೂರ್ ನಲ್ಲಿ ಜನಿಸಿದರು.ಜಾಕಿ ಶ್ರಾಫ್ ಆಯೆಷಾ ದತ್ ರನ್ನು 1987ರಲ್ಲಿ ವಿವಾಹವಾದರು. ಇವರಿಗೆ ಇಬ್ಬರು ಮಕ್ಕಳಿದ್ದಾರೆ,ಪುತ್ರ ಬಾಲಿವುಡ್ ನಟ ಟೈಗರ್ ಶ್ರಾಫ್ ಮತ್ತು ಮಗಳು ಕೃಷ್ಣ .

ವೃತ್ತಿಜೀವನ
1982 ರಲ್ಲಿ, ಶ್ರಾಫ್, ದೇವ್ ಆನಂದ್  ಜೊತೆ ಸ್ವಾಮಿ ದಾದಾ ಚಿತ್ರದಲ್ಲಿ ಖಳ ನಟನಾಗಿ ಮೊದಲ ಚಲನಚಿತ್ರದಲ್ಲಿ ನಟಿಸಿದರು.1983 ರಲ್ಲಿ ಸುಭಾಷ್ ಘಾಯ್ ರವರು ಹೀರೋ ಚಿತ್ರದಲ್ಲಿ ನಟನ ಪಾತ್ರ ನೀಡಿದರು.ಚಿತ್ರ ಯಶಸ್ವಿಯಾಯಿತು,ನಂತರ ಇತರ ಹಲವಾರು ಚಲನಚಿತ್ರಗಳು ಯಶಸ್ವಿಯಾದವು.ಅವುಗಳ ಪೈಕಿ ಅಂದರ್ ಬಾಹರ್ ,ಜಾನೂ,ಕರ್ಮ ಮತ್ತು ಯುದ್ದ್ .

ಲಭಿಸಿದ ಪ್ರಶಸ್ತಿಗಳು
1990 ರಲ್ಲಿ ಪರಿಂದಾ ಚಿತ್ರದಲ್ಲಿ ಉತ್ತಮ ನಟ ಪ್ರಶಸ್ತಿ.
1994 ರಲ್ಲಿ ಫೀಲ್ಮ್ ಫೇರ್ ಅವಾರ್ಡ್ ಪ್ರಶಸ್ತಿ.
1995 ರಲ್ಲಿ  ಎ ಲವ್ ಸ್ಟೋರಿ ಸಿನಿಮಾದ ಉತ್ತಮ ಸಪೋರ್ಟಿಂಗ್ ಅಕ್ಟರ್ ಪ್ರಶಸ್ತಿ.
1996 ರಲ್ಲಿ ರಂಗೀಲಾ ಚಿತ್ರದ ಉತ್ತಮ ಸಪೋರ್ಟಿಂಗ್ ಅಕ್ಟರ್ ಪ್ರಶಸ್ತಿ.
1997 ರಲ್ಲಿ ಅಗ್ನಿ ಸಾಕ್ಷಿ ಚಿತ್ರದಲ್ಲಿ ಉತ್ತಮ ಸಪೋರ್ಟಿಂಗ್ ಅಕ್ಟರ್ ಪ್ರಶಸ್ತಿ.

ಕನ್ನಡದ ಚಿತ್ರಗಳು
ಜಾಕಿ ಶ್ರಾಫ್, ಕೇರ್ ಆಫ್ ಫುಟ್ ಪಾತ್, ಅಣ್ಣ ಬಾಂಡ್ ಮತ್ತು ಅಮಾನುಷ ಕನ್ನಡ ಚಿತ್ರಗಳಲ್ಲಿ ನಟಿಸಿದ್ದಾರೆ.

ಉಲ್ಲೇಖಗಳು 

ಸಿನಿಮಾ ತಾರೆಗಳು
ಅನಾಥ

ಅನಾಥ ಮಗು ತಂದೆತಾಯಿಯರನ್ನು ಕಳೆದುಕೊಂಡಿರುವ ಅಥವಾ ತಂದೆತಾಯಿಯರಿಂದ ಶಾಶ್ವತವಾಗಿ ತ್ಯಜಿಸಲ್ಪಟ್ಟ ಮಗು. ಸಾಮಾನ್ಯ ಬಳಕೆಯಲ್ಲಿ, ಸಾವಿನಿಂದ ತಂದೆ ಮತ್ತು ತಾಯಿ ಇಬ್ಬರನ್ನೂ ಕಳೆದುಕೊಡಿರುವ ಮಗುವನ್ನು ಮಾತ್ರ ಅನಾಥವೆಂದು ಕರೆಯಲಾಗುತ್ತದೆ. ಪ್ರಾಣಿಗಳನ್ನು ಸೂಚಿಸುವಾಗ, ಕೇವಲ ತಾಯಿಯ ಪರಿಸ್ಥಿತಿ ಸಾಮಾನ್ಯವಾಗಿ ಪ್ರಸ್ತುತವಾಗಿರುತ್ತದೆ. ಅವಳು ಇಲ್ಲದಿದ್ದರೆ, ಸಂತತಿಯು ಅನಾಥವೆಂದು ಅರ್ಥ, ತಂದೆಯ ಪರಿಸ್ಥಿತಿ ಏನೇ ಇದ್ದರೂ.

ತಂದೆತಾಯಿಯರು ಸಾಯುವ ಮೊದಲು ಪ್ರಾಪ್ತವಯಸ್ಕತೆ ಮುಟ್ಟಿದವರನ್ನು ಸಾಮಾನ್ಯವಾಗಿ ಅನಾಥರೆಂದು ಕರೆಯುವುದಿಲ್ಲ; ಈ ಪದವು ಸಾಮಾನ್ಯವಾಗಿ ತಮ್ಮ ಜವಾಬ್ದಾರಿ ತಾವೇ ಹೊರುವುದಕ್ಕೆ ಬಹಳ ಚಿಕ್ಕವರಿದ್ದಾಗ ತಂದೆತಾಯಿಯರನ್ನು ಕಳೆದುಕೊಂಡ ಮಕ್ಕಳಿಗೆ ಮೀಸಲಾಗಿದೆ.

ನೆಲ್ಸನ್ ಮಂಡೇಲಾ ಮತ್ತು ಆಂಡ್ರ್ಯೂ ಜ್ಯಾಕ್ಸನ್‍ನಂತಹ ವಿಶ್ವ ನಾಯಕರು; ಯಹೂದಿ ಪ್ರವಾದಿ ಮೋಸೆಸ್ ಮತ್ತು ಮುಸ್ಲಿಮ್ ಪ್ರವಾದಿ ಮೊಹಮ್ಮದ್; ಎಡ್ಗರ್ ಆಲನ್ ಪೋ ಮತ್ತು ಲಿಯೊ ಟಾಲ್‍ಸ್ಟಾಯ್‍ನಂತಹ ಬರಹಗಾರರು ಕೆಲವು ಪ್ರಸಿದ್ಧ ಅನಾಥರು. ಅಮೇರಿಕದ ಅನಾಥ ಹೆನ್ರಿ ಡಾರ್ಗರ್ ತನ್ನ ಅನಾಥಾಲಯದ ಭಯಾನಕ ಪರಿಸ್ಥಿತಿಗಳನ್ನು ತನ್ನ ಕಲಾಕೃತಿಯಲ್ಲಿ ಚಿತ್ರಿಸಿದನು. ಲೂಯಿ ಆರ್ಮ್‍ಸ್ಟ್ರಾಂಗ್, ಮ್ಯಾರಲಿನ್ ಮನ್ರೊ, ಬೇಬ್ ರುತ್, ರೇ ಚಾರ್ಲ್ಸ್ ಹಾಗೂ ಫ಼್ರ್ಯಾನ್ಸೆಸ್ ಮೆಕ್‍ಡಾರ್ಮಂಡ್‍ನಂತಹ ಮನೊರಂಜನಾ ಶ್ರೇಷ್ಠರು ಮತ್ತು ಸಾಹಿತ್ಯ ಮತ್ತು ಕಾಮಿಕ್ಸ್‌ನಲ್ಲಿ ಅಸಂಖ್ಯಾತ ಕಾಲ್ಪನಿಕ ಪಾತ್ರಗಳು ಇತರ ಪ್ರಖ್ಯಾತ ಅನಾಥರಲ್ಲಿ ಸೇರಿದ್ದಾರೆ/ಸೇರಿವೆ.

ಯುದ್ಧಗಳು ಮತ್ತು ಏಡ್ಸ್‌ನಂತಹ ಬೃಹತ್ ಸೋಂಕುಜಾಡ್ಯಗಳು ಅನೇಕ ಅನಾಥರನ್ನು ಸೃಷ್ಟಿಸಿವೆ. ಎರಡನೇ ವಿಶ್ವಯುದ್ಧದಿಂದಾದ ಸಾವುಗಳ ಬೃಹತ್ ಸಂಖ್ಯೆ ಮತ್ತು ಜನರ ಸ್ಥಳಾಂತರಗಳು, ಅನೇಕ ದೇಶಗಳಲ್ಲಿ ಭಾರಿ ಪ್ರಮಾಣದ ಅನಾಥರನ್ನು ಸೃಷ್ಟಿಸಿತು—ಯೂರೋಪ್‍ನಲ್ಲಿ ಅಂದಾಜು 1,000,000 ರಿಂದ 13,000,000 ವರೆಗೆ. ಚೆಕೊಸ್ಲೊವಾಕಿಯಾದಲ್ಲಿ ೯,೦೦೦ ಅನಾಥ ಮಕ್ಕಳು, ನೆದರ್‍ಲೆಂಡ್ಸ್‌ನಲ್ಲಿ ೬೦,೦೦೦, ಪೋಲಂಡ್‍ನಲ್ಲಿ ೩೦೦,೦೦೦ ಮತ್ತು ಯುಗೊಸ್ಲಾವಿಯಾದಲ್ಲಿ ೨೦೦,೦೦೦, ಜೊತೆಗೆ ಸೋವಿಯಟ್ ಒಕ್ಕೂಟ, ಜರ್ಮನಿ, ಇಟಲಿ ಮತ್ತು ಇತರೆಡೆಗಳಲ್ಲಿ ಇನ್ನೂ ಹೆಚ್ಚು ಎಂದು ಜುಡ್ಟ್ ಅಂದಾಜಿಸಿದರು.

ಉಲ್ಲೇಖಗಳು

ಕುಟುಂಬ
ಅನ್ನಪೂರ್ಣ ಕಿಣಿ

ಅನ್ನಪೂರ್ಣ ಕಿಣಿ, ಭಾರತೀಯ ಮೂಲದ ಹೆಸರಾಂತ ಆಮೆರಿಕನ್ ವೈದ್ಯೆ. ಅಮೆರಿಕದ ನ್ಯೂಯಾರ್ಕ್ ನಲ್ಲಿ 'ಮೌಂಟ್ ಸಿನಾಯ್ ಸ್ಕೂಲ್ ಆಫ್ ಮೆಡಿಸಿನ್, ನ್ಯುಯಾರ್ಕ್' ಸಂಸ್ಥೆಯಲ್ಲಿ 'ಹೃದಯರೋಗ ತಜ್ಞೆ'ಯಾಗಿರುವ ಅನ್ನಪೂರ್ಣ, ಸುಮಾರು ೨ ದಶಕಗಳಿಂದ ಸೇವೆಸಲ್ಲಿಸುತ್ತಿದ್ದಾರೆ. ನ್ಯೂಯಾರ್ಕ್‌ನ ೩೫೦ ಅತ್ಯಂತ ಸುರಕ್ಷಿತ ಹೃದಯದ ಶಸ್ತ್ರಚಿಕಿತ್ಸೆಗಳ ಪೈಕಿ ಒಬ್ಬರಾಗಿ ಗುರುತಿಸಿಕೊಂಡ ಡಾ.ಕಿಣಿಯವರು, ಅತ್ಯಂತ ಕಡಿಮೆ ಅಪಾಯದಲ್ಲಿ ಸರ್ಜರಿ ಮಾಡಬಲ್ಲ ಕೆಲವೇ ಕೆಲವು ತಜ್ಞರಲ್ಲಿ ಒಬ್ಬರೆಂದು ಮಾನ್ಯತೆ ಪಡೆದಿದ್ದಾರೆ. ಒಂದು ವರ್ಷದಲ್ಲಿ ನ್ಯೂಯಾರ್ಕ್ ನ ಮೌಂಟ್ ಸಿನಾಯ್ ಸ್ಕೂಲ್ ಆಫ್ ಮೆಡಿಸಿನ್ ಆಸ್ಪತ್ರೆಯಲ್ಲಿ, ಸಾವಿರಕ್ಕಿಂತ ಹೆಚ್ಚು 'ಇಂಟರ್ವೆನ್ಶನ್ ಕರೊನರಿ ಸರ್ಜರಿ' ಮಾಡಿ ಹೆಸರುಗಳಿಸಿದ್ದಾರೆ.

ಜನನ, ಹಾಗೂ ವಿದ್ಯಾಭ್ಯಾಸ
ಅನ್ನಪೂರ್ಣ, ಬೋಳುವಾರು ಗ್ರಾಮವಾಸಿ ನಾಮದೇವ ಪ್ರಭು, ಹಾಗೂ ಪುಷ್ಪಲತಾ ದಂಪತಿಗಳ ೩ ಮಕ್ಕಳಲ್ಲಿ ಎರಡನೆಯವರು. ಅನ್ನಪೂರ್ಣರ ಅಣ್ಣ, ಡಾ.ಅಶೋಕ್ ಪ್ರಭು. ಮಂಗಳೂರಿನ ಎ.ಇನ್.ಕೆ.ಎಮ್.ಸಿ.ಸಂಸ್ಥೆಯಲ್ಲಿ ಕೆಲಸಮಾಡುತ್ತಿದ್ದಾರೆ. ಅವರ ತಮ್ಮ ರಾಧೇಶ್ ವಿ.ಪ್ರಭು, ಒಬ್ಬ ಕುಶಲ ಕೃಷಿಕ. ಮನೆಯ ಕೃಷಿ ಸಂಬಂಧಿ ಕಾರ್ಯಗಳನ್ನು ವ್ಯವಸ್ಥಿತವಾಗಿ ನೋಡಿಕೊಳ್ಳುತ್ತಿದ್ದಾರೆ.
ಅನ್ನಪೂರ್ಣ, ಪ್ರಾರಂಭಿಕ ವಿಧ್ಯಾಭ್ಯಾಸವನ್ನು 'ಸೇಂಟ್ ವಿಕ್ಟರ್ಸ್ ಗರ್ಲ್ಸ್ ಸ್ಕೂಲ್' ನಲ್ಲಿ ಮಾಡಿದರು.
 ೧೯೮೪ ರಲ್ಲಿ, ದಕ್ಷಿಣ ಕನ್ನಡ ಜಿಲ್ಲೆಯ ಮಂಗಳೂರಿನ ವಿವೇಕಾನಂದ ಕಾಲೇಜಿನಿಂದ ಪಿ.ಯು. ಹಾಗೂ ಪದವಿಗಳಿಸಿದರು.
 ೧೯೯೧ ರಲ್ಲಿ ಎಮ್.ಬಿ.ಬಿ.ಎಸ್.ಪದವಿಯನ್ನು ಕಸ್ತುರ್ಬಾ ಮೆಡಿಕಲ್ ಕಾಲೇಜಿನಲ್ಲಿ ಪಡೆದರು. ಚಿನ್ನದ ಪದಕ, ಹಾಗೂ ೩ ಪ್ರಶಸ್ತಿಗಳ ವಿಜೇತೆಯಾದರು.
 ೧೯೯೬ ರಲ್ಲಿ ಯೂನಿವರ್ಸಿಟಿ ಆಫ್ ವೇಲ್ಸ್ ಕಾಲೇಜ್ ಆಫ್ ಮೆಡಿಸಿನ್ ನಲ್ಲಿ ರೆಸಿಡೆನ್ಸಿ ಮುಗಿಸಿದರು.
 ಲಂಡನ್ ನಲ್ಲಿ ಎಮ್ ಆರ್.ಸಿ.ಪಿ.ಪದವಿ ಗಳಿಸಿದರು. ಇಂಗ್ಲೆಂಡಿನಲ್ಲಿ ಪ್ರಶಿಕ್ಷಣ ಗಳಿಸಿದ ಬಳಿಕ ಲಂಡನ್ ನ ರಾಯಲ್ ಕಾಲೇಜ್ ಆಫ್ ಫಿಸಿಶಿಯನ್ಸ್ ನ ಸದಸ್ಯೆಯಾದರು.
 ನಂತರ  ಮೌಂಟ್ ಸಿನಾಯ್ ಮೆಡಿಕಲ್ ಸೆಂಟರ್ ನಲ್ಲಿ ಮೂರು ಫೆಲೊಶಿಪ್ ಗಳಿಸಿದರು : ೧೯೯೭, ೨೦೦೧,ಹಾಗೂ  ೨೦೦೨ ರಲ್ಲಿ.

ವೈಯಕ್ತಿಕ ಜೀವನ
ಡಾ.ಅನ್ನಪೂರ್ಣ ಕಿಣಿಯವರು, ಈಗ ಅಮೆರಿಕದ ನ್ಯೂಯಾರ್ಕ್ ನಗರದಲ್ಲಿ ವಾಸಿಸುತ್ತಿದ್ದಾರೆ. ಡಾ.ಯು.ಸುಭಾಶ್ ಕಿಣಿಯವರನ್ನು ವಿವಾಹವಾಗಿದ್ದಾರೆ. ಇಬ್ಬರು ಮಕ್ಕಳು ಅಕ್ಷಯ್ ಮತ್ತು ಸಮೀರ್. ಒಬ್ಬ ಹುಡುಗ, ಕೊಲಂಬಿಯಾ ವಿಶ್ವವಿದ್ಯಾಲಯದಲ್ಲಿ ಸೀನಿಯರ್ ಓದುತ್ತಿದ್ದಾನೆ. 'ಮಾಸ್ಟರ್ ಇನ್ವೆಸ್ಟ್ ಮೆಂಟ್ ಬ್ಯಾಂಕರ್' ಆಗುವ ಆಶೆಯಿದೆ. ಡಾ.ಕಿಣಿಯವರಿಗೆ ಯೊಗ, ಧ್ಯಾನ, ಮತ್ತು ಓಡುವುದರಲ್ಲಿ ತೀವ್ರವಾದ ಆಸಕ್ತಿಯಿದೆ. ಓಡುವುದರ ಅನುಕೂಲಗಳ ಬಗ್ಗೆ ವಿಚಾರಗಳನ್ನು ಅವರ ಸಹೊದ್ಯೊಗಿಗಳ ಜೊತೆ ಹಂಚಿಕೊಳ್ಳುತ್ತಾರೆ. ಅವರ ರೋಗಿಗಳೂ ಓಡುವ ಅಭಿಯಾನದಲ್ಲಿ ಭಾಗವಹಿಸುತ್ತಾರೆ. ಮೌಂಟ್ ಸಿನಾಯ್ ಕಾಲೇಜು, ಯೋಗಕಮ್ಮಟಗಳನ್ನು ಆಯೋಜಿಸುತ್ತಾ ಬಂದಿದೆ. ಪ್ರತಿವರ್ಷವೂ 'ಫನ್ ಫೇರ್' ಕಾರ್ಯಮವನ್ನು ಹಮ್ಮಿಕೊಳ್ಳಲಾಗುತ್ತಿದೆ.ಆ ಸಮಯದಲ್ಲಿ 'ಹೆಲ್ತ್ ಕೇರ್' ನಲ್ಲಿ ತರಪೇತಿಹೊಂದಿ ನಿಷ್ಣಾತರಾದ ತಜ್ಞರನ್ನು ಆಹ್ವಾನಿಸಿ, ಅವರ ಅನುಭವದ ನೆರವುಗಳನ್ನು ಆಸ್ಪತ್ರೆಯ ರೋಗಿಗಳಿಗೆ ತಿಳಿಯಲು ಅವಕಾಶಮಾಡಿಕೊಡುತ್ತಾರೆ.

ಇಲ್ಲಿಸ್ ಐಲೆಂಡ್ ಮೆಡಲ್ಸ್ ಆಫ್ ಆನರ್ ಪ್ರಶಸ್ತಿ
ನ್ಯಾಷನಲ್ ಎಥ್ನಿಕ್ ಕೊಯಲಿಶನ್ ಆಫ್ ಆರ್ಗನೈಸೇಷನ್ಸ್, ಸ್ಥಾಪಿಸಿದ, ಈ ವರ್ಷದ 'ಇಲ್ಲಿಸ್ ಐಲೆಂಡ್ ಮೆಡಲ್ಸ್ ಆಫ್ ಆನರ್ಪ ಪ್ರಶಸ್ತಿ'  ಪಡೆಯಲು, ೬ ಭಾರತೀಯ ಅಮೆರಿಕನ್ನರು ಸ್ಪರ್ಧೆಯಲ್ಲಿದ್ದರು. ಅಮೆರಿಕದಲ್ಲಿ ಅತಿ ಶ್ರೇಷ್ಟವಾದ ಪ್ರಶಸ್ತಿಎಂದು ಪರಿಗಣಿಸಲ್ಪಟ್ಟಿದೆ. ಪ್ರಶಸ್ತಿಯನ್ನು ತಮ್ಮ ತಮ್ಮ ಕ್ಷೇತ್ರಗಳಲ್ಲಿ ಅಪಾರಸೇವೆಮಾಡಿದ ಸಾಧಕರಿಗೆ ಇಲ್ಲವೇ ದೇಶಕ್ಕೆ ಪ್ರದಾನಮಾಡಲಾಗುತ್ತಿದೆ. ಈ ವರ್ಷದ ಪ್ರಶಸ್ತಿ ವಿಜೇತರ ಪಟ್ಟಿಯಲ್ಲಿ ಚೇರ್ಪರ್ಸನ್ ಮತ್ತು ಚೀಫ್ ಎಕ್ಸೆಕ್ಯುಟೀವ್ ಆಫೀಸರ್ ಆಫ್ ಪೆಪ್ಸಿಕೊ ದ ಇಂದ್ರಾ ನೂಯಿರವರೂ ಒಬ್ಬರು. ಈ ವರ್ಷದ ವಿಜೇತರ ಪಟ್ಟಿಯನ್ನು ಅಮೆರಿಕನ್ ಕಾಂಗ್ರೆಸ್ ಸಮಕ್ಷಮದಲ್ಲಿ ಮಂಡಿಸಿ, ಅನುಮತಿ ದೊರೆತಮೇಲೆ ಘೋಷಿಸಲಾಯಿತು. ೨೦೧೭ ರ, ಮೇ ೧೩ ರಂದು ಪ್ರಶಸ್ತಿಯನ್ನು ವಿತರಿಸಲಾಗುವುದು.

ಪ್ರಶಸ್ತಿಗಳು
 ಡಾ.ಅನ್ನಪೂರ್ಣ ಕಿಣಿಯವರಿಗೆ, ವರ್ಷದ ಅತ್ಯಂತ ಪ್ರತಿಷ್ಠಿತ ಪ್ರಶಸ್ತಿ ಪ್ರದಾನಮಾಡಲಾಯಿತು.
  ಅಮೆರಿಕದ ನ್ಯೂಯಾರ್ಕ್ ರಾಜ್ಯ ಸರಕಾರದ ಅತ್ಯುನ್ನತ ಗೌರವ ಪ್ರಶಸ್ತಿಯನ್ನು ಗಳಿಸಿದ್ದಾರೆ.

ಉಲ್ಲೇಖಗಳು

ಭಾರತೀಯ ಅಮೆರಿಕನ್ ವೈದ್ಯರು
ಭಾರತೀಯ ಅಮೆರಿಕನ್
2017 ಇಂಡಿಯನ್ ಪ್ರೀಮಿಯರ್ ಲೀಗ್

೨೦೧೭ ಇಂಡಿಯನ್ ಪ್ರೀಮಿಯರ್ ಲೀಗ್ (ಇಂಡಿಯನ್ ಪ್ರೀಮಿಯರ್ ಲೀಗ್ (ಐಪಿಎಲ್) 10ನೇ ಆವೃತ್ತಿ),ವೃತ್ತಿಪರ ಟ್ವೆಂಟಿ 20 ಕ್ರಿಕೆಟ್ ಲೀಗ್, 2007 ರಲ್ಲಿ ಭಾರತೀಯ ಕ್ರಿಕೆಟ್ ನಿಯಂತ್ರಣ ಮಂಡಳಿ (ಬಿಸಿಸಿಐ) ಆರಂಬಿಸಿತು.ಹಿಂದಿನ ಋತುವಿನಲ್ಲಿ ಆಡಿದ ಎಂಟು ತಂಡಗಳು 10ನೇ ಆವೃತ್ತಿಯಲ್ಲಿ ಆಡಲಿವೆ.5 ಏಪ್ರಿಲ್ 2017 ರಂದು ಆರಂಭವಾಗಿ, 21 ಮೇ 2017  ಮುಗಿಯಿತು. ಸನ್‌ರೈಸರ್ಸ್ ಹೈದರಾಬಾದ್ 2016 ಆವೃತ್ತಿಯಲ್ಲಿ ಗೆದ್ದು ಹಾಲಿ ಚಾಂಪಿಯನ್ ಆಗಿದ್ದಾರೆ.

ಸ್ವರೂಪ
ಎಂಟು ತಂಡಗಳು 10ನೇ ಆವೃತ್ತಿಯಲ್ಲಿ   ಸ್ಪರ್ಧಿಸುತ್ತಿವೆ.ಲೀಗ್ ಹಂತದಲ್ಲಿ 56 ಪಂದ್ಯಗಳಲ್ಲಿ ಒಳಗೊಂಡಿದ್ದು ,5 ಏಪ್ರಿಲ್  ನಿಂದ  14  ಮೇ 2017ರ ವರೆಗೆ ನಡೆಯಲಿವೆ.ಮೊದಲ ನಾಲ್ಕು ತಂಡಗಳು ಪ್ಲೇ-ಆಫ್ ಹಂತಕ್ಕೆ ತಲುಪಲಿದ್ದು .   21 ಮೇ  2017 ರಂದು ಹೈದರಾಬಾದ್ ನಲ್ಲಿ ನಡೆದ ಅಂತಿಮ ಪಂದ್ಯ ನಡೆಯಲಿದೆ.

೨೦೧೭ ಇಂಡಿಯನ್ ಪ್ರೀಮಿಯರ್ ಲೀಗ್ ಅಂಕಪಟ್ಟಿ

೨೦೧೭ ಇಂಡಿಯನ್ ಪ್ರೀಮಿಯರ್ ಲೀಗ್ ಪಂದ್ಯ ವೇಳಾಪಟ್ಟಿ

ವೇಳಾಪಟ್ಟಿ

ಸ್ಥಳಗಳು
ಹತ್ತು ಸ್ಥಳಗಳಲ್ಲಿ ಪಂದ್ಯಗಳು  ನಡೆಯಲಿದ್ದು . ಆರಂಭಿಕ ಮತ್ತು ಅಂತಿಮ ಪಂದ್ಯ ಹೈದರಾಬಾದ್ನ  ರಾಜೀವ್ ಗಾಂಧಿ ಅಂತರರಾಷ್ಟ್ರೀಯ ಕ್ರಿಕೆಟ್ ಕ್ರೀಡಾಂಗಣದಲ್ಲಿ ನಡೆಯಲಿವೆ.

ಇವನ್ನೂ ನೋಡಿ
2017 ಐಪಿಎಲ್ ಪಂದ್ಯದ ವೇಳಾಪಟ್ಟಿ
ಇಂಡಿಯನ್ ಪ್ರೀಮಿಯರ್ ಲೀಗ್ ದಾಖಲೆಗಳು ಮತ್ತು ಅಂಕಿಅಂಶಗಳ ಪಟ್ಟಿ

ಉಲ್ಲೇಖಗಳು 

ಕ್ರಿಕೆಟ್
ಭಾರತೀಯ ಪ್ರೀಮಿಯರ್ ಲೀಗ್‌
ಬೆಂಗಳೂರಿನ ಎಫ್ಎಂ ರೇಡಿಯೊ ಕೇಂದ್ರಗಳ ಪಟ್ಟಿ

ದೇಶದ ಮೊದಲ ಖಾಸಗಿ ಎಫ್‌ಎಂ ರೇಡಿಯೊ ಸಿಟಿ 2001ರಲ್ಲಿ 91 ಮೆಗಾಹರ್ಟ್ಸ್ ಕಂಪನಾಂಕದೊಂದಿಗೆ ಕಾರ್ಯಾರಂಭ ಮಾಡಿ ರೇಡಿಯೊ ಸಿಟಿ 2006ರಲ್ಲಿ 91.1 ಮೆಗಾಹರ್ಟ್ಸ್‌ಗೆ ಬದಲಿಸಿಕೊಂಡಿತು. ಇದರ ಬೆನ್ನಲ್ಲೇ ಸರ್ಕಾರಿ ಸ್ವಾಮ್ಯದ ಆಲ್ ಇಂಡಿಯಾ ರೇಡಿಯೊದ ಎಫ್‌ಎಂ ರೈನ್‌ಬೋ ಹಾಗೂ ವಿವಿಧ ಭಾರತಿ (ಸೆಪ್ಟೆಂಬರ್ 2001), ರೇಡಿಯೊ ಮಿರ್ಚಿ 98.3 ಮೆಗಾಹರ್ಟ್ಸ್ (ಏಪ್ರಿಲ್ 2006), ರೇಡಿಯೊ ಒನ್ 94.3 ಮೆಗಾಹರ್ಟ್ಸ್ (ಆಗಸ್ಟ್ 2006), ರೇಡಿಯೊ ಇಂಡಿಗೊ 91.9 (ಸೆಪ್ಟೆಂಬರ್ 2006), ಬಿಗ್ ಎಫ್‌ಎಂ 92.7 (ಅಕ್ಟೋಬರ್ 2006), ರೆಡ್ ಎಫ್‌ಎಂ 93.5 (ನವೆಂಬರ್ 2006) ಹಾಗೂ ಫೀವರ್ 104 (ಜನವರಿ 2007) ಮೊದಲಾದವು ಕಣ್ಣುಬಿಟ್ಟು, ಬೆಂಗಳೂರಿನಲ್ಲಿ  ಎಫ್‌ಎಂ ಕೇಂದ್ರಗಳಾದವು.

ಬೆಂಗಳೂರಿನ ಎಫ್ಎಂ ರೇಡಿಯೊ ಕೇಂದ್ರಗಳ ಪಟ್ಟಿ
ರೇಡಿಯೋ ಸಿಟಿ 91.1 ಎಫ್ಎಂ - ಕನ್ನಡ ರೇಡಿಯೋ. 
ರೇಡಿಯೋ ಇಂಡಿಗೊ 91.9 ಎಫ್ಎಂ - ಆಂಗ್ಲ
ಬಿಗ್ 92.7 - ಕನ್ನಡ
ರೆಡ್ ಎಫ್ಎಂ 93.5 ಎಫ್ಎಂ - ಹಿಂದಿ 
ರೇಡಿಯೊ ಒನ್ (ನವೆಂಬರ್ 2012 ರಿಂದ) 94.3 ಎಫ್ಎಂ - ಹಿಂದಿ ರೇಡಿಯೋ 
ರೇಡಿಯೋ ಮಿರ್ಚಿ 95.0 - ಹಿಂದಿ ರೇಡಿಯೋ 
ಮಿರ್ಚಿ 98.3 ಎಫ್ಎಂ - ಕನ್ನಡ
ಅಮೃತವರ್ಷಿಣಿ 100,1 ಎಫ್ಎಮ್ - ಶಾಸ್ತ್ರೀಯ ಸಂಗೀತ ಎಫ್ಎಮ್. 
ಎಫ್ಎಂ ರೇನ್ಬೋ 101.3 ಎಫ್ಎಂ - ಕನ್ನಡ, ಇಂಗ್ಲೀಷ್ ಮತ್ತು ಹಿಂದಿ
Vividh ಭಾರತಿ 102,9 ಎಫ್ ಎಂ - ಕನ್ನಡ ಮತ್ತು ಹಿಂದಿ
ಫಿವರ್ 104 ಎಫ್ಎಂ - ಹಿಂದಿ
ಜ್ಞಾನವಣಿ 106.4 ಎಫ್ಎಂ -  ಐಜಿಎನ್ಓಯೂ ಮೂಲಕ

ಸಮುದಾಯ ರೇಡಿಯೊ ಕೇಂದ್ರಗಳು 
ರೇಡಿಯೋ ಆಕ್ಟಿವ್ 90,4 ಎಫ್ಎಂ ರೇಡಿಯೋ 
ನೆಲದನಿ 90,8 ಎಫ್ಎಂ ರೇಡಿಯೋ 
ಯುನಿವರ್ಸಲ್ ಸಿಆರ್ 106.8 ಎಫ್ಎಂ

ಅಂತರರಾಷ್ಟ್ರೀಯ ರೇಡಿಯೋ ಕೇಂದ್ರ
ನಮ್ಮ್ ರೇಡಿಯೋ

ಉಲ್ಲೇಖಗಳು 

ಬೆಂಗಳೂರು ರೇಡಿಯೋ ಕೇಂದ್ರಗಳು
ಕರ್ನಾಟಕದಲ್ಲಿ ಉನ್ನತ ಶಿಕ್ಷಣ ಸಂಸ್ಥೆಗಳ ಗಣಮಟ್ಟ ೨೦೧೭



ಐಐಎಸ್‍ಸಿ ದೇಶದ ನಂ1 ಶಿಕ್ಷಣ ಸಂಸ್ಥೆ
೨೦೧೬-೧೭ ರ ರ್ಯಾಂಕಿಂಗ್‌ ಪಟ್ಟಿಯಲ್ಲಿ ದೇಶದ ಅತ್ಯುತ್ತಮ ಶಿಕ್ಷಣ ಸಂಸ್ಥೆ ಎಂಬ ಹಿರಿಮೆಗೆ ಬೆಂಗಳೂರಿನ ಭಾರತೀಯ ವಿಜ್ಞಾನ ಸಂಸ್ಥೆ  (ಐಐಎಸ್‌ಸಿ) ಸತತ ಎರಡನೇ ವರ್ಷವೂ ಪಾತ್ರವಾಗಿದೆ.  ಕೇಂದ್ರ ಮಾನವ ಸಂಪನ್ಮೂಲ ಅಭಿವೃದ್ಧಿ ಸಚಿವಾಲಯ ಬಿಡುಗಡೆ ಮಾಡಿರುವ ದೇಶದ ಉನ್ನತ ಶಿಕ್ಷಣ ಸಂಸ್ಥೆಗಳ ವಾರ್ಷಿಕ ರ್ಯಾಂಕಿಂಗ್‌ ಪಟ್ಟಿಯಲ್ಲಿ ಐಐಎಸ್‌ಸಿ ಮೊದಲ ಸ್ಥಾನಗಳಿಸಿದೆ.

ಏಳು ಭಾರತೀಯ ತಂತ್ರಜ್ಞಾನ ಸಂಸ್ಥೆಗಳು (ಐಐಟಿ) ಮೊದಲ 10 ಅತ್ಯುತ್ತಮ ಶಿಕ್ಷಣ ಸಂಸ್ಥೆಗಳ ಪಟ್ಟಿಯಲ್ಲಿ ಸ್ಥಾನ ಪಡೆದಿವೆ. ಬನಾರಸ್‌ ಹಿಂದೂ ವಿಶ್ವವಿದ್ಯಾಲಯ (ಬಿಎಚ್‌ಯು) 9ನೇ ಸ್ಥಾನ ಮತ್ತು ದೆಹಲಿಯ ಜವಾಹರಲಾಲ್‌ ನೆಹರೂ ವಿಶ್ವವಿದ್ಯಾಲಯ 10ನೇ ಸ್ಥಾನ ಗಳಿಸಿದೆ.  ಕೇಂದ್ರ ಮಾನವ ಸಂಪನ್ಮೂಲ ಅಭಿವೃದ್ಧಿ ಸಚಿವ ಪ್ರಕಾಶ್‌ ಜಾವಡೇಕರ್‌ ಅವರು ಎರಡನೇ ಆವೃತ್ತಿಯ ರ್ಯಾಂಕಿಂಗ್‌ ಅನ್ನು ೨-೪-೨೦೧೭ ಸೋಮವಾರ ಪ್ರಕಟಿಸಿದ್ದಾರೆ.

ಕಳೆದ ತಿಂಗಳು ಮಾರ್ಚಿ ೨೦೧೭ ರಲ್ಲಿ ಬಿಡುಗಡೆಯಾದ ಜಗತ್ತಿನ ಮೊದಲ ಹತ್ತು ಅತ್ಯುನ್ನತ ಶಿಕ್ಷಣ ಸಂಸ್ಥೆಗಳ ಪಟ್ಟಿಯಲ್ಲಿಯೂ ಐಐಎಸ್‌ಸಿ ಸ್ಥಾನ ಪಡೆದಿತ್ತು. ಜಾಗತಿಕ ಮಟ್ಟದಲ್ಲಿ ಉನ್ನತ ಶಿಕ್ಷಣ ಸಂಸ್ಥೆಗಳಿಗೆ ನೀಡಲಾಗುವ ‘ಟೈಮ್ಸ್‌ ಉನ್ನತ ಶಿಕ್ಷಣ ರ್‍ಯಾಂಕಿಂಗ್‌’ನಲ್ಲಿ ಐಐಎಸ್‌ಸಿ ಎಂಟನೇ ಸ್ಥಾನ ಗಳಿಸಿತ್ತು.  ಆ ಮೂಲಕ, ಅಮೆರಿಕದ ಕ್ಯಾಲಿಫೋರ್ನಿಯಾ ತಂತ್ರಜ್ಞಾನ ಸಂಸ್ಥೆ, ದಕ್ಷಿಣ ಕೊರಿಯಾದ ಪೊಹಾಂಗ್‌ ವಿಜ್ಞಾನ ಮತ್ತು ತಂತ್ರಜ್ಞಾನ ವಿವಿ ಸೇರಿದಂತೆ ಜಗತ್ತಿನ ಪ್ರತಿಷ್ಠಿತ ಶಿಕ್ಷಣ ಸಂಸ್ಥೆಗಳ ಸಾಲಿಗೆ ಅದು ಸೇರಿತ್ತು. ಹೆಚ್ಚು ಅನುದಾನ ಸ್ವಾಯತ್ತೆ:  ವಾರ್ಷಿಕ ರ್‍ಯಾಂಕಿಂಗ್‌ನಲ್ಲಿ ಅತ್ಯುತ್ತಮ ಸ್ಥಾನ ಪಡೆದ ಶಿಕ್ಷಣ ಸಂಸ್ಥೆಗಳಿಗೆ ಸಚಿವಾಲಯವು ಹೆಚ್ಚು ಅನುದಾನ, ಹೆಚ್ಚಿನ ಸ್ವಾಯತ್ತೆ ಸೇರಿದಂತೆ ಹಲವು ಪ್ರಯೋಜನಗಳನ್ನು ಒದಗಿಸಲಿದೆ.

ಆರು ವಿಭಾಗಗಳಲ್ಲಿ ರ್ಯಾಂಕ್‌
೨೦೧೭ರ ಈ ವರ್ಷ ಆರು ವಿಭಾಗಗಳಲ್ಲಿ ರ್ಯಾಂಕ್‌ ನೀಡಲಾಗಿದೆ. ಸಮಗ್ರ, ಕಾಲೇಜುಗಳು, ವಿಶ್ವವಿದ್ಯಾಲಯಗಳು, ಮ್ಯಾನೇಜ್‌ಮೆಂಟ್‌, ಎಂಜಿನಿಯರಿಂಗ್‌ ಮತ್ತು ಫಾರ್ಮಸಿ ವಿಭಾಗಗಳಲ್ಲಿ ರ್ಯಾಂಕ್‌ ನೀಡಲಾಗಿದೆ.  ಐಐಎಸ್‌ಸಿಯು ಸಮಗ್ರ ಮತ್ತು ವಿಶ್ವವಿದ್ಯಾಲಯ ವಿಭಾಗಗಳಲ್ಲಿ ಮೊದಲ ಸ್ಥಾನ ಗಳಿಸಿದೆ. ಕಳೆದ ವರ್ಷ ವಿವಿ ವಿಭಾಗದಲ್ಲಿ ಮೂರನೇ ಸ್ಥಾನದಲ್ಲಿದ್ದ ಜೆಎನ್‌ಯು ಈ ಬಾರಿ ಎರಡನೇ ಸ್ಥಾನಕ್ಕೆ ಏರಿದೆ. ಸಮಗ್ರ ವಿಭಾಗದಲ್ಲಿ ಆರನೇ ರ್ಯಾಂಕ್‌ ಗಳಿಸಿದೆ.

ಆಯ್ಕೆ ಕ್ರಮ
ರಾಷ್ಟ್ರೀಯ ಸಾಂಸ್ಥಿಕ ರ‍್ಯಾಂಕಿಂಗ್‌ ಚೌಕಟ್ಟಿನ (ಎನ್‌ಐಆರ್‌ಎಫ್‌) ಅಡಿಯಲ್ಲಿ ರ‍್ಯಾಕಿಂಗ್‌ ನೀಡಲಾಗುತ್ತದೆ.  ಮಾನವ ಸಂಪನ್ಮೂಲ ಅಭಿವೃದ್ಧಿ ಸಚಿವಾಲಯವು ರಚಿಸಿರುವ ಪ್ರಮುಖರ ಸಮಿತಿ ಮಾಡುವ ಶಿಫಾರಸುಗಳ ಮೇಲೆ ಅತ್ಯುತ್ತಮ ಶಿಕ್ಷಣ ಸಂಸ್ಥೆಗಳನ್ನು ಆಯ್ಕೆ ಮಾಡಲಾಗುತ್ತದೆ.

ಐಐಎಂಬಿಗೆ 2ನೇ ಸ್ಥಾನ
ಮ್ಯಾನೇಜ್‌ಮೆಂಟ್‌ ಶಿಕ್ಷಣ ಸಂಸ್ಥೆಗಳ ವಿಭಾಗದಲ್ಲಿ ಬೆಂಗಳೂರಿನ ಇಂಡಿಯನ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಮ್ಯಾನೇಜ್‌ಮೆಂಟ್‌ (ಐಐಎಂಬಿ) ಈ ಬಾರಿ ಎರಡನೇ ಸ್ಥಾನಕ್ಕೆ ಕುಸಿದಿದೆ. ಕಳೆದ ವರ್ಷ 2ನೇ ಸ್ಥಾನದಲ್ಲಿದ್ದ ಅಹಮದಾಬಾದ್‌ನ ಇಂಡಿಯನ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಮ್ಯಾನೇಜ್‌ಮೆಂಟ್‌ ಮೊದಲ ಸ್ಥಾನ ಗಳಿಸಿದೆ. ಎಂಜಿನಿಯರಿಂಗ್‌ ವಿಭಾಗದಲ್ಲಿ ಭಾರತೀಯ ತಂತ್ರಜ್ಞಾನ ಸಂಸ್ಥೆ–ಮದ್ರಾಸ್‌ (ಐಐಟಿ–ಮದ್ರಾಸ್‌) ಈ ಬಾರಿಯೂ ಮೊದಲ ಸ್ಥಾನದಲ್ಲಿ ಮುಂದುವರಿದಿದೆ.

ಮಾನದಂಡಗಳು
 ಶಿಕ್ಷಣ ಸಂಸ್ಥೆಗಳಲ್ಲಿರುವ ಸಂಪನ್ಮೂಲ, ಬೋಧನಾ ವಿಧಾನ ಮತ್ತು ಕಲಿಕಾ ಪ್ರಕ್ರಿಯೆ
 ಅಧ್ಯಯನ ಮತ್ತು ವೃತ್ತಿಪರ ನಡಾವಳಿಗಳು
 ವಿದ್ಯಾರ್ಥಿಗಳ ತೇರ್ಗಡೆ ಪ್ರಮಾಣ
 ಶಿಕ್ಷಣ ಸಂಸ್ಥೆಯ ವ್ಯಾಪ್ತಿ ಮತ್ತು ಒಳಗೊಳ್ಳುವಿಕೆ
 ಗ್ರಹಿಕೆ

ರ್ಯಾಂಕಿಂಗ್ ಪಟ್ಟಿ ೨೦೧೭
ವಿವಿಧ ವಿಭಾಗಗಳಲ್ಲಿ ರಾಜ್ಯದ ಶಿಕ್ಷಣ ಸಂಸ್ಥೆಗಳಿಗೆ ಸಿಕ್ಕಿದ ರ್ಯಾಂಕ್
ಸಮಗ್ರ

ಇಂಜನೀಯರಿಂಗ ವಿಭಾಗ

ಮ್ಯಾನೇಜ್ ಮೆಂಟ್  ವಿಭಾಗ

ವಿಶ್ವವಿದ್ಯಾಲಯ

ಕಾಲೇಜು

ಫಾರ್ಮಸಿ

ನೋಡಿ
ಕರ್ನಾಟಕದ ವಿಶ್ವವಿದ್ಯಾಲಯಗಳು

ಉಲ್ಲೇಖ
 
ಶಿಕ್ಷಣ
ಉದಾಸೀನತೆ

ಉದಾಸೀನತೆಯು ಅನಿಸಿಕೆ, ಭಾವನೆ, ಆಸಕ್ತಿ, ಮತ್ತು ಕಾಳಜಿಯ ಕೊರತೆ. ಉದಾಸೀನತೆಯು ಅನಾದರದ ಸ್ಥಿತಿ, ಅಥವಾ ಕಾಳಜಿ, ಉತ್ಸಾಹ, ಪ್ರೇರಣೆ, ಮತ್ತು/ಅಥವಾ ಭಾವೋದ್ವೇಗದಂತಹ ಭಾವನೆಗಳ ಮರೆಮಾಚುವಿಕೆ. ಉದಾಸೀನ ವ್ಯಕ್ತಿಯು ಭಾವನಾತ್ಮಕ, ಸಾಮಾಜಿಕ, ಆಧ್ಯಾತ್ಮಿಕ, ತತ್ವಶಾಸ್ತ್ರೀಯ ಮತ್ತು/ಅಥವಾ ಭೌತಿಕ ಜೀವನ ಮತ್ತು ವಿಶ್ವದಲ್ಲಿ ಆಸಕ್ತಿಯನ್ನು ಹೊಂದಿರುವುದಿಲ್ಲ ಅಥವಾ ಅವುಗಳ ಬಗ್ಗೆ ಕಾಳಜಿ ಹೊಂದಿರುವುದಿಲ್ಲ.

ಉದಾಸೀನನು ತನ್ನ ಜೀವನದಲ್ಲಿ ಗುರಿ/ಉದ್ದೇಶ, ಅರ್ಹತೆ, ಅಥವಾ ಅರ್ಥದ ಭಾವನೆಯನ್ನು ಹೊಂದಿಲ್ಲದಿರಬಹುದು. ಉದಾಸೀನ ವ್ಯಕ್ತಿಯು ಭಾವಶೂನ್ಯತೆ ಅಥವಾ ಜಡತೆಯನ್ನೂ ಪ್ರದರ್ಶಿಸಬಹುದು. ಸಕಾರಾತ್ಮಕ ಮನೋವಿಜ್ಞಾನದಲ್ಲಿ, ಉದಾಸೀನತೆಯನ್ನು ಒಂದು ಸವಾಲನ್ನು ಎದುರಿಸಲು ಅಗತ್ಯವಾದ ಕೌಶಲದ ಮಟ್ಟ ಹೊಂದಿಲ್ಲ ಎಂಬ ವ್ಯಕ್ತಿಗಳ ಅನಿಸಿಕೆಯ ಪರಿಣಾಮವೆಂದು ವಿವರಿಸಲಾಗುತ್ತದೆ. ಅದು ಯಾವುದೇ ಸವಾಲನ್ನು ಗ್ರಹಿಸದಿರುವ ಪರಿಣಾಮವೂ ಆಗಿರಬಹುದು (ಉದಾಹರಣೆಗೆ, ಸವಾಲು ಅವರಿಗೆ ಅಪ್ರಸ್ತುತ, ಅಥವಾ ವ್ಯತಿರಿಕ್ತವಾಗಿ, ಅವರು ಕಲಿತ ಅಸಹಾಯಕತೆಯನ್ನು ಹೊಂದಿರುತ್ತಾರೆ). ಉದಾಸೀನತೆಯು ಛಿದ್ರಮನಸ್ಕತೆ ಅಥವಾ ಬುದ್ಧಿಮಾಂದ್ಯದಂತಹ ಹೆಚ್ಚು ನಿರ್ದಿಷ್ಟ ಮಾನಸಿಕ ಸಮಸ್ಯೆಗಳ ಚಿಹ್ನೆಯಾಗಿರಬಹುದು. ಆದರೆ, ಉದಾಸೀನತೆಯು ಒಂದು ಹಂತಕ್ಕೆ ಎಲ್ಲ ವ್ಯಕ್ತಿಗಳು ಎದುರಿಸುವ ಸಂಗತಿಯಾಗಿದೆ. ಅದು ನಿರಾಶೆ, ಮ್ಲಾನತೆ, ಮತ್ತು ಒತ್ತಡಕ್ಕೆ ಒಂದು ಸಹಜ ಪ್ರತಿಕ್ರಿಯೆ. ಪ್ರತಿಕ್ರಿಯೆಯಾಗಿ, ಉದಾಸೀನತೆಯು ಈ ನಕಾರಾತ್ಮಕ ಅನಿಸಿಕೆಗಳನ್ನು ಮರೆಯುವ ರೀತಿಯಾಗಿದೆ. ಈ ಬಗೆಯ ಸಾಮಾನ್ಯ ಉದಾಸೀನತೆ ಸಾಧಾರಣವಾಗಿ ಕೇವಲ ಅಲ್ಪಾವಧಿಯಲ್ಲಿ ಅನಿಸುತ್ತದೆ ಮತ್ತು ಇದು ದೀರ್ಘಾವಧಿ ಅಥವಾ ಜೀವನಪರ್ಯಂತ ಸ್ಥಿತಿಯಾದಾಗ, ಹೆಚ್ಚು ಆಳದ ಸಾಮಾಜಿಕ ಮತ್ತು ಮಾನಸಿಕ ವಿಷಯಗಳು ಹೆಚ್ಚಾಗಿ ಇರುವ ಸಾಧ್ಯತೆಯಿರುತ್ತದೆ.

ಉದಾಸೀನತೆಯು ಕಡಿಮೆಯಾದ ಭಾವನಾತ್ಮಕ ಅಭಿವ್ಯಕ್ತಿಯನ್ನು ಸೂಚಿಸುವ ಕಡಿಮೆಯಾದ ಅನಿಸಿಕೆಯ ಪ್ರದರ್ಶನದಿಂದ ಬೇರೆಯಾಗಿದೆ.

ಉದಾಸೀನತೆಯ ಆಧುನಿಕ ಪರಿಕಲ್ಪನೆಯು ಮೊದಲನೇ ವಿಶ್ವಯುದ್ಧದ ನಂತರ ಹೆಚ್ಚು ಸುಪರಿಚಿತವಾಯಿತು, ಏಕೆಂದರೆ ಆಗ ಅದು ಸಿಡಿತಾಘಾತದ ವಿವಿಧ ರೂಪಗಳ ಪೈಕಿ ಒಂದಾಗಿತ್ತು. ಬಾಂಬ್ ದಾಳಿ ಮತ್ತು ಮಷೀನ್ ಗನ್ ಹೊಡೆತದ ನಡುವೆ ಕಂದಕಗಳಲ್ಲಿ ಇರುತ್ತಿದ್ದ, ಮೃತ ಮತ್ತು ಅಂಗಹೀನ ಒಡನಾಡಿಗಳಿಂದ ಹರಡಿದ ಯುದ್ಧಭೂಮಿಯನ್ನು ನೋಡಿದ ಸೈನಿಕರು, ಯುದ್ಧದಿಂದ ಮರಳಿದಾಗ ಸಾಮಾನ್ಯ ಸಾಮಾಜಿಕ ಸಂವಹನಕ್ಕೆ ನಿರ್ಲಿಪ್ತ ನಿಶ್ಚೇತತೆ ಮತ್ತು ಅನಾದರದ ಭಾವವನ್ನು ಬೆಳೆಸಿಕೊಂಡರು.

ಭಾವನೆಗಳು
ಹಯಾತ್ ಅಮೃತಸರ



ಹಯಾತ್ ಅಮೃತಸರದ ಬಗ್ಗೆ

ನಗರದ ಹೃದಯ ಭಾಗದಲ್ಲಿ ನೆಲೆಸಿದೆ ಮತ್ತು ಸ್ವರ್ಣ ದೇವಾಲಯದಿಂದ 10 ನಿಮಿಷಗಳಲ್ಲಿ  ಹಯಾತ್ ಅಮೃತಸರವಿದೆ. ಸ್ವಾಗತಿಸುವ ವ್ಯಾಪಾರ ಮತ್ತು ಪ್ರಯಾಣಿಕರಿಗೆ ಒದಗಿಸುವಂತಹ ಐತಿಹಾಸಿಕ ಅದ್ಭುತಗಳ ಜೊತೆಗೆ ಐಷಾರಾಮಿ 5 ಸ್ಟಾರ್ ಡೀಲಕ್ಸ್ ಹೋಟೆಲ್ ಸೌಕರ್ಯಗಳನ್ನು ಆನಂದಿಸಬಹುದು. ಹಯಾತ್ ಅಮೃತಸರವು  248 ನೇಮಕ ಅತಿಥಿ ಕೋಣೆಗಳ ಜೊತೆಗೆ  ಹೋಟೆಲ್ ನ ಅತ್ಯಧಿಕ ಮಹಡಿಯಲ್ಲಿ ನಗರದ ವಿಹಂಗಮ ವೀಕ್ಷಣೆಯನ್ನು ಖಚಿತಪಡಿಸಿಕೊಳ್ಳಬಹುದು. ಕೊಠಡಿಗಳು  ಸಮಕಾಲೀನ ವಿನ್ಯಾಸದ ಜೊತೆಗೆ ಆರಾಮದ ಅತ್ಯುನ್ನತ ಮಟ್ಟಗಳನ್ನು ಹೊಂದಿದೆ.

ಸ್ಥಳ

ಹಯಾತ್ ಅಮೃತಸರ್ ಅಮೃತಸರದ ಜಿ.ಟಿ. ರಸ್ತೆಯಲ್ಲಿ ಇದೆ. ಹೋಟೆಲ್ ಹತ್ತಿರ ಸ್ಥಳಗಳು ಜಲಿಯನ್ವಾಲಾ ಬಾಗ್ (ಅಂದಾಜು. 4 ಕಿಮೀ) ಮತ್ತು ದುರ್ಗಿಯಾನ ಮಂದಿರ (ಅಂದಾಜು. 6 ಕಿಲೊಮೀಟರ್) ಸೇರಿವೆ. ಇತರ ಪ್ರವಾಸಿ ಆಕರ್ಷಣೆಗಳಲ್ಲಿ ರಾಮ್ಬಗ್ಹ್ ಗಾರ್ಡನ್ಸ್, ವಾಘಾ ಗಡಿ ಮತ್ತು ಹರಿ ಕೆ-ಪಠಾಣ್ (ಪಕ್ಷಿಧಾಮ) ಸೇರಿವೆ. 

ಅಮೃತಸರದ ಜಂಕ್ಷನ್ ರೈಲು ನಿಲ್ದಾಣ - ಅಂದಾಜು. 6 ಕಿಲೊಮೀಟರ್

ಶ್ರೀ ಗುರು ರಾಮ್ ದಾಸ್ ಜೀ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ - ಅಂದಾಜು. 16 ಕಿಲೋಮೀಟರ್

ಹೋಟೆಲ್ ವೈಶಿಷ್ಟ್ಯಗಳು

ಒಂದು ಶ್ರೇಣಿಯ ಸೌಲಭ್ಯಗಳನ್ನು ನೀಡುವುದರೊಂದಿಗೆ, ಹಯಾತ್ ಅಮೃತಸರದ ಅತಿಥಿಗಳು ಆಹ್ಲಾದಕರ ಸ್ಟೆ ಆನಂದಿಸುವುದನ್ನು ಖಾತ್ರಿಗೊಳಿಸುತ್ತದೆ. ಹೋಟೆಲ್ ಒಟ್ಟು ಸಭೆ ಮತ್ತು ಔತಣಕೂಟ ಜಾಗ (ಇಸ್ತಾನಾ, ಕಾರ್ಯ ಪ್ರದೇಶ ಮತ್ತು ಒಂದು ಟೆಂಡೆಡ್ ಗಾರ್ಡನ್) 872.35 ಚದರ ಮೀಟರ್ (9,400 ಚದರ ಅಡಿ) ಒದಗಿಸುತ್ತದೆ. ಮುಖ್ಯ ಕಾನ್ಫರೆನ್ಸ್ ಹಾಲ್ ಅನ್ನು (ಇಸ್ತಾನಾ) ಎರಡು ಭಾಗಗಳಾಗಿ ವಿಭಜನೆ ಮಾಡಬಹುದು ಮತ್ತು ವಿಶಾಲವಾದ ಒಳಾಂಗಣ ಹಾಗು ಹೊರಾಂಗಣ ಪೂರ್ವ ಕಾರ್ಯ ಪ್ರದೇಶ ಹೆಚ್ಚುವರಿ ನಮ್ಯತೆಯನ್ನು ಹೆಚ್ಚಿಸುತ್ತದೆ. ತೋಟದ ಪ್ರದೇಶ ಸಾಮಾಜಿಕ ಕಾರ್ಯಕ್ರಮಗಳಿಗೆ ಪರಿಪೂರ್ಣವಾಗಿದೆ. ಜೊತೆಗೆ ಎರಡು ಖಾಸಗಿ ಸಭೆಯ ಕೊಠಡಿಗಳು 10 ಜನರಿಗೆ ಆಸನ ಖಾಸಗಿ ಕೂಟಗಳಿಗೆ ಸೂಕ್ತವಾಗಿವೆ. ಕಲೆ ಆಡಿಯೊವಿಶುವಲ್ ಉಪಕರಣಗಳ ಮೀಸಲಿಟ್ಟ ಸಭೆಯಲ್ಲಿ ಎಲ್ಲಾ ಅವಶ್ಯಕತೆಗಳನ್ನು ಖಚಿತಪಡಿಸಿಕೊಳ್ಳಬಹುದು. 

ಸ್ಪಾ ಎಂಟು ಸುಂದರವಾದ ನೇಮಕ ಕೊಠಡಿಗಳನ್ನು ಹೊಂದಿದ್ದು, ಆಯುರ್ವೇದ ಕ್ಕೇ ಎರಡು, ನಾಲ್ಕು ಪಶ್ಚಿಮ ಚಿಕಿತ್ಸೆಗಳಿಗೆ, ಒಂದು ಓರಿಯೆಂಟಲ್ ಮತ್ತು ಒಂದು ಜೋಡಿ ಚಿಕಿತ್ಸೆಗಳಿಗಾಗಿ ಇದೆ. ತಾಜಾ ಮತ್ತು ಕಾಂತಿ ವರ್ಧಿಸುವ ಧಾಮವು ಪುನಃಸ್ಥಾಪಿಸಲು ಮತ್ತು ಶಕ್ತಿಗಳನ್ನು ಸಮನ್ವಯಗೊಳಿಸುವ ಒಂದು ಸ್ಥಳವಾಗಿದೆ. ಫಿಟ್ನೆಸ್ ಸೆಂಟರ್ ಆರ್ಟ್ ಕಾರ್ಡಿಯೋ ಮತ್ತು ಪ್ರತಿರೋಧ ಯಂತ್ರಗಳ ಜೊತೆಗೆ ವೈಯಕ್ತಿಕ ತರಬೇತುದಾರರನ್ನು ಒಳಗೊಂಡಿದೆ. ಹೊರಾಂಗಣ ಈಜುಕೊಳ ಮತ್ತು ಜೀವಂತಿಕೆ ಕೊಳದಲ್ಲಿ ಪುನರ್ಯೌವನಗೊಳ್ಳಬಹುದು. ಹೊಟೇಲ್ ನ ಊಟದ ಆಯ್ಕೆಗಳಲ್ಲಿ ಚಿತ್ರಣಗಳು ಸೇರಿವೆ. ಇದು ಅಂತಾರಾಷ್ಟ್ರೀಯ ತಿನಿಸುಗಳ  ಜೊತೆಗೆ ತೆರೆದ ಒಲೆಯ ಮತ್ತು ಇತರ ತಿನಿಸುಗಳನ್ನು ಒದಗಿಸುತ್ತದೆ. ರೆಸ್ಟೋರೆಂಟ್ ಒಳಾಂಗಣ ಹಾಗೂ ಹೊರಾಂಗಣ ಊಟದ ಮಂಟಪಗಳನ್ನು ಹೊಂದಿದ್ದು, ವಿಶೇಷ ಸಂಜೆ ಅಥವಾ ಬೆಚ್ಚಗಿನ ಚಳಿಗಾಲಕ್ಕೆ ಸೂಕ್ತವಾಗಿದೆ. ತೈಚಿ  ಒಂದು ವಿಶೇಷ ರೆಸ್ಟೋರೆಂಟ್ ಆಗಿದ್ದು ಅಧಿಕೃತ ಚೀನೀ ಮತ್ತು ಥಾಯ್ ಪಾಕಪದ್ಧತಿಯ ಎರಡು ಅಂಶಗಳನ್ನು ಪ್ರದರ್ಶಿಸುತ್ತದೆ. ಸಿಚುವಾನ್ ಚೀನೀ ಪ್ರಾಂತ್ಯಗಳ ವಿವಿಧ ಮಾದರಿ ತಿನಿಸುಗಳನ್ನು ಮತ್ತು ಕ್ಯಾಂಟನ್ಗಳು ಥೈಲ್ಯಾಂಡ್ ಸಮೃದ್ಧ ರುಚಿಗಳು ಮತ್ತು ಲೌಂಜ್ ಬಾರ್ ಒದಗಿಸುತ್ತದೆ. ಅತಿಥಿಗಳು ತೆರೆದ ಅಂಗಣದ ಮತ್ತು ರಿಪ್ಪಲ್ಲಿಂಗ್ ನೀರಿನಿಂದ ಅಡ್ಡಲಾಗಿ ಸುಂದರ ವೀಕ್ಷಣೆಯ ಅನುಭವವನ್ನು ಎಲ್ಲಾ ದಿನ ಆನಂಧಿಸಬಹುದು. ಸಾಂಪ್ರದಾಯಿಕ ಮಧ್ಯಾಹ್ನ ಚಹಾ ಜೋಡಿಯಾಗಿ ಹರ್ಬಲ್ ಚಹಾ ಮತ್ತು ಹಗಲಿನಲ್ಲಿ ಕಾಫಿ ಸಂಯೋಜಿಸುವ ಅಥವಾ ಸೂರ್ಯನ ಇಳಿಹೊತ್ತಿನ ಸಂಜೆ ಸಮಯದಲ್ಲಿ ಕಾಕ್ಟೇಲ್ಗಳನ್ನು ಆಯ್ಕೆ ಮಾಡಬಹುದು.

ಉಲ್ಲೇಖಗಳು

 ಹೊಟೆಲ್ ಗಳು
ಅಜ್ಞಾತ ನಾಮಕತ್ವ

ಅಜ್ಞಾತ ನಾಮಕತ್ವ ಅಂದರೆ "ಹೆಸರಿಲ್ಲದಿರುವುದು" ಅಥವಾ "ಅನಾಮಧೇಯತೆ". ಆಡುಮಾತಿನಲ್ಲಿ, ಅನಾಮಧೇಯ ಪದವನ್ನು ಕರ್ತೃ ವ್ಯಕ್ತಿಯ ಹೆಸರು ಅಜ್ಞಾತವಾಗಿರುವ ಪರಿಸ್ಥಿತಿಗಳನ್ನು ವಿವರಿಸಲು ಬಳಸಲಾಗುತ್ತದೆ. ಅನಾಮಧೇಯತೆ, ತಾಂತ್ರಿಕವಾಗಿ ಸರಿಯಿದ್ದರೂ, ಅಜ್ಞಾತ ನಾಮಕತ್ವದ ಸಂದರ್ಭಗಳಲ್ಲಿ ಹೆಚ್ಚು ಕೇಂದ್ರೀಯವಾಗಿ ಈಡಿನಲ್ಲಿರುವುದನ್ನು ಗ್ರಹಿಸುವುದಿಲ್ಲ ಎಂದು ಕೆಲವು ಬರಹಗಾರರು ವಾದಿಸಿದ್ದಾರೆ. ಇಲ್ಲಿ ಪ್ರಧಾನ ಉದ್ದೇಶವೆಂದರೆ ಒಬ್ಬ ವ್ಯಕ್ತಿ ಗುರುತಿಸಲಾಗದಂತಿರುವುದು, ಅಗಮ್ಯವಾಗಿರುವುದು, ಅಥವಾ ಹಿಂಬಾಲಿಸಲಾಗದಿರುವುದು. ಅಜ್ಞಾತ ನಾಮಕತ್ವವನ್ನು ಒಂದು ತಂತ್ರವಾಗಿ, ಅಥವಾ ಗೌಪ್ಯತೆ, ಅಥವಾ ಸ್ವಾತಂತ್ರ್ಯದಂತಹ ಇತರ ನಿರ್ದಿಷ್ಟ ಮೌಲ್ಯಗಳನ್ನು ಸಾಧಿಸುವ ಒಂದು ರೀತಿಯಾಗಿ ಕಾಣಲಾಗುತ್ತದೆ.

ಮುಕ್ತ ಚುನಾವಣೆಗಳಲ್ಲಿನ ಮತವು ಅಜ್ಞಾತ ನಾಮಕತ್ವಕ್ಕೆ ಒಂದು ಪ್ರಧಾನ ಉದಾಹರಣೆಯಾಗಿದೆ ಏಕೆಂದರೆ ಅದು ಸಂರಕ್ಷಿತವಷ್ಟೇ ಅಲ್ಲ, ಕಾನೂನಿನಿಂದ ಜಾರಿಮಾಡಲ್ಪಟ್ಟಿರುವುದು ಕೂಡ. ಅನೇಕ ಇತರ ಸಂದರ್ಭಗಳಲ್ಲಿ (ಉದಾ. ಅಪರಿಚಿತರ ನಡುವಿನ ಸಂಭಾಷಣೆ, ಅಂಗಡಿಯಲ್ಲಿ ಯಾವುದಾದರೂ ಉತ್ಪನ್ನ ಅಥವಾ ಸೇವೆಯ ಖರೀದಿ), ಅಜ್ಞಾತ ನಾಮಕತ್ವವನ್ನು ಸಾಂಪ್ರದಾಯಿಕವಾಗಿ ಸಹಜ ಎಂದು ಸ್ವೀಕರಿಸಲಾಗುತ್ತದೆ. ಒಬ್ಬ ವ್ಯಕ್ತಿಯು ತನ್ನ ಗುರುತನ್ನು ನೀಡದಿರಲು ಆಯ್ಕೆಮಾಡಬಹುದಾದ ವಿವಿಧ ಸಂದರ್ಭಗಳೂ ಇವೆ. ದಾನಿಗಳು ಗುರುತಿಸಿಕೊಳ್ಳದಿರಲು ಬಯಸಿದಾಗ ದಾನದ ಕ್ರಿಯೆಗಳನ್ನು ಅನಾಮಧೇಯವಾಗಿ ಮಾಡಲಾಗಿದೆ. ಬೆದರಿಕೆ ಅನುಭವಿಸುವ ವ್ಯಕ್ತಿಯು ಆ ಬೆದರಿಕೆಯನ್ನು ಅಜ್ಞಾತ ನಾಮಕತ್ವದ ಮೂಲಕ ತಗ್ಗಿಸಲು ಪ್ರಯತ್ನಿಸಬಹುದು. ಅಪರಾಧದ ಸಾಕ್ಷಿಯು, ಉದಾಹರಣೆಗೆ, ಅನಾಮಧೇಯವಾಗಿ ಅಪರಾಧ ನೇರ ಸಂಪರ್ಕ ಕೇಂದ್ರಕ್ಕೆ ಕರೆಮಾಡಿ, ಪ್ರತೀಕಾರ ತಪ್ಪಿಸಲು ಪ್ರಯತ್ನಿಸಬಹುದು. ಅಪರಾಧಿಗಳು ಒಂದು ಅಪರಾಧದಲ್ಲಿ ತಮ್ಮ ಭಾಗವಹಿಸುವಿಕೆಯನ್ನು ಮುಚ್ಚಿಡಲು ಅನಾಮಧೇಯವಾಗಿ ಮುಂದುವರಿಯಬಹುದು. ಅಜ್ಞಾತ ನಾಮಕತ್ವವು ಅನುದ್ದೇಶಪೂರ್ವಕವಾಗಿಯೂ ಸೃಷ್ಟಿಯಾಗಬಹುದು, ಕಾಲದ ಸರಿಯುವಿಕೆ ಅಥವಾ ವಿನಾಶಕಾರಿ ಘಟನೆಯ ಕಾರಣದಿಂದ ಗುರುತಿಸುವ ಮಾಹಿತಿಯ ನಷ್ಟದ ಮೂಲಕ.

ನಿರ್ದಿಷ್ಟ ಸಂದರ್ಭಗಳಲ್ಲಿ, ಅನಾಮಧೇಯವಾಗಿರುವುದು ಕಾನೂನುಬಾಹಿರವಾಗಿರಬಹುದು. ಅಮೇರಿಕದಲ್ಲಿ, ೨೪ ರಾಜ್ಯಗಳು ಕಾನೂನು ಜಾರಿ ಅಧಿಕಾರಿ ಕೋರಿದಾಗ ತಡೆಯಲ್ಪಟ್ಟ ವ್ಯಕ್ತಿಗಳು ತಮ್ಮ ಗುರುತನ್ನು ಹೇಳುವ ಅಗತ್ಯವಿರುವ ನಿಲ್ಲಿಸಿ ಗುರುತಿಸು ಕಾಯಿದೆಗಳನ್ನು ಹೊಂದಿವೆ. ಜರ್ಮನಿಯಲ್ಲಿ, ಜನರು ತಮ್ಮ ಮನೆಗಳ ಬಾಗಿಲಿನ ಮೇಲೆ ತಮ್ಮ ಹೆಸರುಗಳನ್ನು ತೋರಿಸಬೇಕು.

"ಅನಾಮಧೇಯ ಸಂದೇಶ" ಪದ ಸಾಮಾನ್ಯವಾಗಿ ಅದರ ರವಾನೆಗಾರನನ್ನು ಬಹಿರಂಗಗೊಳಿಸದ ಸಂದೇಶವನ್ನು ಸೂಚಿಸುತ್ತದೆ. ಅನೇಕ ದೇಶಗಳಲ್ಲಿ, ಅನಾಮಧೇಯ ಪತ್ರಗಳು ಕಾನೂನಿನಿಂದ ರಕ್ಷಿಸಲ್ಪಟ್ಟಿವೆ ಮತ್ತು ಅವನ್ನು ನಿಯಮಾನುಕ್ರಮವಾದ ಪತ್ರಗಳಾಗಿ ತಲುಪಿಸಬೇಕು.

ಉಲ್ಲೇಖಗಳು

ಗೌಪ್ಯತೆ
ಅನಿರುದ್ಧ

ಅನಿರುದ್ಧ (ಅಂದರೆ "ಅನಿಯಂತ್ರಿತ", "ಅನಿರ್ಬಂಧಿತ" ಅಥವಾ "ಅಡೆತಡೆಗಳಿಲ್ಲದ") ಪ್ರದ್ಯುಮ್ನನ ಮಗ ಮತ್ತು ಕೃಷ್ಣನ ಮೊಮ್ಮಗ. ಅವನು ಬಹಳವಾಗಿ ತನ್ನ ಅಜ್ಜನಂತೆಯೇ ಇದ್ದನು ಎಂದು ಹೇಳಲಾಗಿದೆ, ಎಷ್ಟರ ಮಟ್ಟಿಗೆ ಎಂದರೆ ಅವನು ಜನ ಅವತಾರ, ವಿಷ್ಣುವಿನ ಅವತಾರನಾಗಿರಬಹುದು. ನಾಲ್ಕನ್ನು ವಿಷ್ಣು ತತ್ತ್ವ ಎಂದು ಪರಿಗಣಿಸಲಾಗುತ್ತದೆ. ಅನಿರುದ್ಧನು ಪರಮಾತ್ಮನಾಗಿ ಪ್ರತಿ ಆತ್ಮನಲ್ಲಿ ಇರುತ್ತಾನೆ.

ಬಾಣಾಸುರನ ಮಗಳು, ಉಷೆ ಎಂಬ ಹೆಸರಿನ ದೈತ್ಯರ ರಾಜಕುಮಾರಿ ಅನಿರುದ್ಧನನ್ನು ಪ್ರೀತಿಸಿದಳು. ಅವನನ್ನು ಮಾಯಾ ಪ್ರಭಾವದಿಂದ ತನ್ನ ತಂದೆಯ ನಗರ ಅಸ್ಸಾಮ್‍ನ ಸೋನಿತ್‍ಪುರದಲ್ಲಿರುವ ತನ್ನ ವಸತಿಗೆ ಕರೆತರಸಿದಳು. ಆದರೆ, ಕೆಲವು ದಂತಕಥೆಗಳ ಪ್ರಕಾರ, ಶೋನಿತ್‍ಪುರವನ್ನು ಹಿಮಾಚಲ ಪ್ರದೇಶದ ಶಿಮ್ಲಾ ಜಿಲ್ಲೆಯ ಸರಾಹನ್‍ನೊಂದಿಗೂ ಗುರುತಿಸಲಾಗಿದೆ. ಅವರ ದಂತಕಥೆಗಳ ಪ್ರಕಾರ ಹೋದರೆ, ಕೃಷ್ಣನು ಪ್ರದ್ಯುಮ್ನನನ್ನು ಶೋನಿತ್‍ಪುರ್‍ನ ರಾಜನನ್ನಾಗಿ ಮತ್ತು ಅನಂತರ ಬುಶಹರ್ ರಾಜ್ಯದ ರಾಜನನ್ನಾಗಿ ಮಾಡಿದನು. ಬಾಣನು ಅವನನ್ನು ವಶಪಡಿಸಿಕೊಳ್ಳಲು ಕಾವಲುಗಾರರನ್ನು ಕಳಿಸಿದನು, ಆದರೆ ಆ ಧೀರ ಯುವಕನು, ಕಬ್ಬಿಣದ ಗದೆಯ ಸಹಾಯದಿಂದ ತನ್ನ ಆಕ್ರಮಣಕಾರರನ್ನು ಸಂಹರಿಸಿದನು. ಬಾಣನು ನಂತರ ಮಾಯಾ ಶಕ್ತಿಗಳನ್ನು ಉಪಯೋಗಿಸಿ ಅವನನ್ನು ವಶಪಡಿಸಿಕೊಂಡನು.

ಅನಿರುದ್ಧನು ದೂರಕ್ಕೆ ಸಾಗಿಸಲ್ಪಟ್ಟಿರುವುದು ಗೊತ್ತಾದ ಮೇಲೆ, ಕೃಷ್ಣ, ಬಲರಾಮ, ಮತ್ತು ಪ್ರದ್ಯುಮ್ನರು ಅವನನ್ನು ರಕ್ಷಿಸಲು ಹೋದರು. ಬಾಣಾಸುರನು ಶಿವನ ಮಹಾಭಕ್ತನಾಗಿದ್ದು ೧೦೦೦ ತೋಳುಗಳನ್ನು ಹೊಂದಿದ್ದನು. ಈ ಕಾರಣದಿಂದ ಯಾರೂ ಅವನೊಡನೆ ಕಾದಾಡಲು ಮನಸ್ಸು ಮಾಡಿರಲಿಲ್ಲ. ತನ್ನ ಅಹಂಕಾರದಿಂದ ಕುರುಡನಾಗಿ, ತನ್ನಷ್ಟು ಬಲಶಾಲಿಯಾದ ಯಾರೊಡನೆಯಾದರೂ ಕಾದಾಡಲು ಅವಕಾಶ ನೀಡುವಂತೆ ಅವನು ಶಿವನನ್ನು ಕೇಳಿದನು. ಹಾಗಾಗಿ, ಶಿವನು ಅವನಿಗೆ ವಿಷ್ಣುವಿನ ಅವತಾರನಾದ ಕೃಷ್ಣನೊಂದಿಗಿನ ಯುದ್ಧದಲ್ಲಿ ಸೋಲಾಗಲಿ ಎಂದು ಶಾಪ ಕೊಟ್ಟನು.

ಕೆಲವು ತಿಂಗಳ ನಂತರವಷ್ಟೇ ಕೃಷ್ಣನಿಗೆ ತನ್ನ ಮೊಮ್ಮಗ ಎಲ್ಲಿದ್ದಾನೆಂದು ಗೊತ್ತಾಯಿತು ಮತ್ತು ದೊಡ್ಡ ಸೇನೆಯೊಂದಿಗೆ ಬಾಣಾಸುರನ ಮೇಲೆ ಆಕ್ರಮಣ ಮಾಡಿದನು. ಘೋರ ಯುದ್ಧ ನಡೆಯಿತು. ಕೃಷ್ಣನೇ ಸ್ವತಃ ಬಾಣಾಸುರನ ಅಸಂಖ್ಯಾತ ತೊಳುಗಳನ್ನು ಕತ್ತರಿಸಿದನು. ಆದರೆ ಶಿವನು ಬಾಣಾಸುರನಿಗೆ ಸಹಾಯ ಮಾಡಿದನು. ಬಾಣಾಸುರನ ನಾಲ್ಕು ಬಾಹುಗಳನ್ನು ಉಳಿಸುವುದಾಗಿ ಕೃಷ್ಣನು ಶಿವನಿಗೆ ಪ್ರಮಾಣ ಮಾಡಿದನು. ಬಾಣಾಸುರನು ಕೃಷ್ಣನಿಗೆ ಸಾಷ್ಟಾಂಗ ನಮಸ್ಕರಿಸಿ ಅನಿರುದ್ಧ ಮತ್ತು ಅವನ ವಧು ಉಷೆಯನ್ನು ಕರೆಸಿದನು. ಎಲ್ಲರೂ ದ್ವಾರಕೆಗೆ ಹಿಂದಿರುಗಿದರು.

ಉಲ್ಲೇಖಗಳು

ಹಿಂದೂ ದೇವತೆಗಳು
ಹೇಮ ರಾಜ್ ಕರ್ಕೇರ

ಹೇಮರಾಜ್ ಕರ್ಕೇರ, ಒಬ್ಬ ಪತ್ರಕರ್ತರು. 'ಛಾಯಾಕಿರಣ' ವೆಂಬ  ಕನ್ನಡ ಮಾಸಿಕದಿಂದ ಹೆಸರುವಾಸಿಯಾಗಿದ್ದಾರೆ. ಅವರನ್ನು 
'ಮಾಧ್ಯಮಶ್ರೀ ಪ್ರಶಸ್ತಿ' ಆಯ್ಕೆಮಾಡಲಾಗಿದೆ. ಹೊರನಾಡು, ಮುಂಬಯಿನಲ್ಲಿ ೩ ದಶಕಗಳ ಅನುಭವಿ.

ಜನನ, ವಿದ್ಯಾಭ್ಯಾಸ
ಕಕ್ಷಿಣ ಕನ್ನಡ ಜಿಲ್ಲೆಯ 'ಕಾಪು', 'ಪೊಲಿಪು', ಗ್ರಾಮದ ಸ್ವಾತಂತ್ರ್ಯ ಹೋರಾಟಗಾರ ನಾರಾಯಣ ಕರ್ಕೇರ, ಹಾಗೂ ಪ್ರಾಥಮಿಕ ಶಾಲಾ ಶಿಕ್ಷಕಿ ವೇದಾವತಿ ಕರ್ಕೇರ ದಂಪತಿಗಳ ಪುತ್ರನಾಗಿ ಜನಿಸಿದರು. ಉಡುಪಿಯ ಎಂ.ಜಿ.ಎಂ.ಪದವೀಪೂರ್ವ ಕಾಲೇಜಿನಲ್ಲಿ ಶಿಕ್ಷಣ ಪಡೆದು ಮಂಗಳೂರು ಪಾಲಿಟೆಕ್ನಿಕ್ ನಲ್ಲಿ ಶಿಕ್ಷಣ ಮುಂದುವರೆಸಿದರು. ವೃತ್ತಿಗೋಸ್ಕರ ಮುಂಬಯಿನಗರಕ್ಕೆ ಬಂದರು. ಪತ್ರಿಕಾರಂಗದಲ್ಲಿ ಕೆಲಸ ಮಾಡಿದರು.

ಪ್ರಸರಣಾಧಿಕಾರಿಯಾಗಿ
ಎಂ. ಮಲ್ಲಿಕಾರ್ಜುನಯ್ಯನವರು ಪೋಲೀಸ್ ನ್ಯೂಸ್, ಕರ್ನಾಟಕ ಮಲ್ಲ ಎಂಬ ಪತ್ರಿಕೆಗಳನ್ನು ಹುಟ್ಟುಹಾಕಿ ನಡೆಸುತ್ತಿದ್ದ ಸಮಯದಲ್ಲಿ ಪ್ರಸರಣಾಧಿಕಾರಿಯಾಗಿ ಸೇವೆ ಸಲ್ಲಿಸಿದರು. ಮುಂದೆ ತಾವು ಗಳಿಸಿದ ಅನುಭವದ ಸಹಾಯದಿಂದ ನಗರದಲ್ಲಿ ಉದಯ ದೀಪವೆಂಬ ಪತ್ರಿಕೆಯನ್ನು ಒಬ್ಬ ಗೆಳೆಯನ ನೆರವಿನಿಂದ ಪ್ರಾರಂಭಿಸಿದರು. ಮುಂಬಯಿನಗರದ ವರದಿಗಳನ್ನು ಕನ್ನಡದಲ್ಲಿ ಸಂಪಾದಿಸಿ, ಪ್ರಕಟಿಸುತ್ತಿದ್ದರು.

ಹೇಮರಾಜರ ಪರಿವಾರ
ಹೇಮರಾಜ್ ತಮ್ಮ ಪತ್ನಿ, ಸುಪ್ರೀತಾ ಹೇಮರಾಜ್ ಮತ್ತು ಮಗ ಪ್ರಥಮರಾಜ್, ಜೊತೆಯಲ್ಲಿ ಮುಂಬಯಿನಲ್ಲಿ ವಾಸಿಸುತ್ತಿದ್ದಾರೆ.

ಮುಂಬಯಿನ್ಯೂಸ್
ಹೇಮರಾಜರು, ಮುಂಬಯಿ ಮಹಾನಗರದ ವಿದ್ಯುನ್ಮಾದ ದೃಷ್ಯವಾಹಿನಿ 'ಮುಂಬಯಿ ನ್ಯೂಸ್ ವಾಹಿನಿ'ಯನ್ನು ನಡೆಸುತ್ತಿದ್ದಾರೆ. ಹೇಮರಾಜರನ್ನು ಮುಂಬಯಿಯಲ್ಲಿ ಸನ್ಮಾನಿಸಲಾಗಿತ್ತು

ಸನ್ಮಾನ
 ಮುಂಬಯಿ ಮಹಾನಗರದ ಪತ್ರಿಕೋದ್ಯಮದಲ್ಲಿ ೩ ದಶಕಗಳ ಸೇವೆಸಲ್ಲಿಸಿದ 'ಹೇಮರಾಜ್ ಕರ್ಕೇರ' ಹಾಗೂ ಐದು ಸಾಧಕರನ್ನು ಗೌರವಿಸಲಾಯಿತು. ,
 ಹಿರಿಯ ಪತ್ರಕರ್ತ ಹೇಮರಾಜ್ ಕರ್ಕೇರರನ್ನು "ಮಾಧ್ಯಮಶ್ರೀ ಗೌರವ"ಕೊಟ್ಟು ಪುರಸ್ಕರಿಸಲಾಯಿತು. ,

ಉಲ್ಲೇಖಗಳು

ಮುಂಬಯಿ ಕನ್ನಡಿಗರು
ನಿರ್ಬಂಧ

ನಿರ್ಬಂಧ (ಸಾಮಾನ್ಯ ಅರ್ಥದಲ್ಲಿ, ವ್ಯಾಪಾರ ಪರಿಭಾಷೆಯಲ್ಲಿ ವ್ಯಾಪಾರ ನಿಷೇಧ ಮತ್ತು ನ್ಯಾಯಿಕ ಮಾತಿನಲ್ಲಿ ಅಕ್ಷರಶಃ ಜಫ್ತಿ) ಒಂದು ನಿರ್ದಿಷ್ಟ ದೇಶ ಅಥವಾ ದೇಶಗಳ ಗುಂಪಿನೊಂದಿಗೆ ವಾಣಿಜ್ಯ ಮತ್ತು ವ್ಯಾಪಾರದ ಭಾಗಶಃ ಅಥವಾ ಸಂಪೂರ್ಣ ನಿಷೇಧ. ನಿರ್ಬಂಧಗಳನ್ನು ಹೇರಲ್ಪಟ್ಟ ದೇಶದಿಂದ ನಿರ್ದಿಷ್ಟ ರಾಷ್ಟ್ರೀಯ ಹಿತಾಸಕ್ತಿ ಪರಿಣಾಮವನ್ನು ಹೊರಹೊಮ್ಮಿಸುವ ಪ್ರಯತ್ನವಾಗಿ ಹೇರಲಾದ ದೃಢವಾದ ರಾಯಭಾರ ಕ್ರಮಗಳೆಂದು ಪರಿಗಣಿಸಲಾಗುತ್ತದೆ. ನಿರ್ಬಂಧಗಳು ಆರ್ಥಿಕ ದಿಗ್ಬಂಧನಗಳನ್ನು ಹೋಲುತ್ತವೆ ಮತ್ತು ಅವನ್ನು ಸಾಮಾನ್ಯವಾಗಿ ವ್ಯಾಪಾರಕ್ಕೆ ಕಾನೂನಾತ್ಮಕ ಅಡೆತಡೆಗಳೆಂದು ಪರಿಗಣಿಸಲಾಗುತ್ತದೆ. ಆದರೆ ಇವು ದಿಗ್ಬಂಧನಗಳಲ್ಲ, ಏಕೆಂದರೆ ದಿಗ್ಬಂಧನಗಳನ್ನು ಹಲವುವೇಳೆ ಯುದ್ಧ ಕ್ರಿಯೆಗಳೆಂದು ಪರಿಗಣಿಸಲಾಗುತ್ತದೆ.

ನಿರ್ಬಂಧಗಳ ಅರ್ಥ ರಫ್ತು ಅಥವಾ ಆಮದನ್ನು ಸೀಮಿತಿಗೊಳಿಸುವುದು ಅಥವಾ ನಿಷೇಧಿಸುವುದು, ಪ್ರಮಾಣಕ್ಕೆ ಪಾಲುಗಳನ್ನು ಸೃಷ್ಟಿಸುವುದು, ವಿಶೇಷ ಸುಂಕಗಳು, ತೆರಿಗೆಗಳನ್ನು ವಿಧಿಸುವುದು, ಸರಕು ಅಥವಾ ಸಾರಿಗೆ ವಾಹನಗಳನ್ನು ನಿಷೇಧಿಸುವುದು, ಸರಕುಗಳು, ಆಸ್ತಿಗಳು, ಬ್ಯಾಂಕ್ ಖಾತೆಗಳನ್ನು ತಡೆಹಿಡಿಯುವುದು ಅಥವಾ ವಶಪಡಿಸಿಕೊಳ್ಳುವುದು, ನಿರ್ದಿಷ್ಟ ತಂತ್ರಜ್ಞಾನಗಳು ಅಥವಾ ಉತ್ಪನ್ನಗಳ ಸಾಗಣೆಯನ್ನು ಸೀಮಿತಗೊಳಿಸುವುದು, ಉದಾಹರಣೆಗೆ ಶೀತಲ ಸಮರದ ಅವಧಿಯಲ್ಲಿ ಕೋಕಾಮ್.

ನಿರ್ಬಂಧಗಳಿಗೆ ಪ್ರತಿಕ್ರಿಯೆಯಾಗಿ, ಒಂದು ಸ್ವತಂತ್ರ ಅರ್ಥವ್ಯವಸ್ಥೆ ಅಥವಾ ಆರ್ಥಿಕವಾಗಿ ಸ್ವಯಂಪೂರ್ಣ ವ್ಯವಸ್ಥೆಯು ಹಲವುವೇಳೆ ಭಾರೀ ನಿರ್ಬಂಧಕ್ಕೆ ಒಳಗಾದ ಭಾಗದಲ್ಲಿ ಅಭಿವೃದ್ಧಿಗೊಳ್ಳುತ್ತದೆ. ಹಾಗಾಗಿ ನಿರ್ಬಂಧಗಳ ಪರಿಣಾಮಕಾರಿತ್ವ ಅಂತರರಾಷ್ಟ್ರೀಯ ಭಾಗವಹಿಸುವಿಕೆಯ ವ್ಯಾಪ್ತಿ ಮತ್ತು ಪ್ರಮಾಣದ ಅನುಪಾತದಲ್ಲಿರುತ್ತದೆ.

ಉಲ್ಲೇಖಗಳು

ಅಂತರರಾಷ್ಟ್ರೀಯ ದಿಗ್ಬಂಧನಗಳು
ಸೈನ್ಯ

ಸೈನ್ಯ (ಭೂಪಡೆ) ಮುಖ್ಯವಾಗಿ ನೆಲದ ಮೇಲೆ ಕಾದಾಡುವ ಒಂದು ಕಾದಾಟದ ದಳ. ಅತ್ಯಂತ ವಿಶಾಲ ಅರ್ಥದಲ್ಲಿ, ಅದು ಭೂ ಆಧಾರಿತ ಮಿಲಿಟರಿ ಶಾಖೆ, ಸೇವಾ ಶಾಖೆ ಅಥವಾ ಒಂದು ರಾಷ್ಟ್ರ ಅಥವಾ ರಾಜ್ಯದ ಸಶಸ್ತ್ರ ಸೇವೆ. ಅದು ವಾಯುಯಾನ ತುಕಡಿಗಳ ವಿಧಾನದ ಮೂಲಕ ವಾಯುಪಡೆಯಂತಹ ಮಿಲಿಟರಿಯ ಇತರ ಶಾಖೆಗಳನ್ನೂ ಒಳಗೊಳ್ಳಬಹುದು. ಒಂದು ರಾಷ್ಟ್ರೀಯ ಸೇನಾಪಡೆಯೊಳಗೆ, ಸೈನ್ಯ ಶಬ್ದವು ಭೂಸೇನೆಯ ಅರ್ಥವನ್ನೂ ಕೊಡಬಹುದು. ಯುದ್ಧ ಅಥವಾ ನೈಸರ್ಗಿಕ ವಿಕೋಪಗಳ ಕಾಲದಲ್ಲಿ ಮಾತ್ರ ಸಕ್ರಿಯಗೊಳಿಸಲಾದ ಸೇನಾ ಮೀಸಲುಪಡೆಯಿಂದ ಅವು ಭಿನ್ನವಾಗಿವೆ.

ವಿಶ್ವದ ದೊಡ್ಡ ಸೇನೆಗಳು
ಸಕ್ರಿಯ ಪಡೆಗಳ ಸಂಖ್ಯೆಯಿಂದ, ೧,೬೦೦,೦೦೦ ಸಕ್ರಿಯ ಪಡೆಗಳು ಮತ್ತು ೫೧೦,೦೦೦ ಮೀಸಲು ಪಡೆಗಳೊಂದಿಗೆ ಚೀನಾದ ಪೀಪಲ್ಸ್ ಲಿಬರೇಶನ್ ಆರ್ಮಿ ಗ್ರೌಂಡ್ ಫ಼ೋರ್ಸ್ ಪ್ರಸ್ತುತ ಅತ್ಯಂತ ದೊಡ್ಡ ಸೈನ್ಯವಾಗಿದೆ. ಇದರ ನಂತರದ ಸ್ಥಾನ ಭಾರತೀಯ ಸೈನ್ಯ ಪಡೆದಿದೆ. ಭಾರತೀಯ ಸೈನ್ಯ ೧,೧೨೯,೦೦೦ ಸಕ್ರಿಯ ಪಡೆಗಳು ಮತ್ತು ೯೬೦,೦೦೦ ಮೀಸಲುಪಡೆಯನ್ನು ಹೊಂದಿದೆ.

ಭಾರತದ ಸೇನಾ ಇತಿಹಾಸ
ಭಾರತ ವಿಶ್ವದಲ್ಲಿನ ಕೆಲವು ಅತ್ಯಂತ ಮುಂಚಿನ ಸೈನ್ಯಗಳನ್ನು ಹೊಂದಿದೆ. 
 ಸಿಂಧೂ ಕಣಿವೆಯ ನಾಗರಿಕತೆಯ ಅವಧಿಯಲ್ಲಿ (ಕ್ರಿ.ಪೂ. ೩೩೦೦-೧೩೦೦), ಕೇವಲ ಒಂದು ಚಿಕ್ಕ ಕಾವಲು ಬಲವಿತ್ತು ಏಕೆಂದರೆ ಆ ಕಾಲದಲ್ಲಿ ಅವರಿಗೆ ಆಕ್ರಮಣದ ಭಯವಿರಲಿಲ್ಲ. 
 ಆರ್ಯರ ಆಕ್ರಮಣದ ನಂತರ, ರಾಜ್ಯಗಳು ಮತ್ತು ನಗರ ರಾಜ್ಯಗಳು ತಮ್ಮ ನಗರಗಳನ್ನು ರಕ್ಷಿಸಲು ಸೈನ್ಯಗಳನ್ನು ರಚಿಸಲು ಪ್ರಾರಂಭಿಸಿದವು. 
 ಮೊದಲ ಪರಿಚಿತ ದಾಖಲಿತ ಯುದ್ಧಗಳಲ್ಲಿ ಒಂದಾದ, ದಶರಾಜ್ಞ ಯುದ್ಧ, ಹತ್ತು ರಾಜರ ಮೈತ್ರಿಕೂಟವನ್ನು ಒಬ್ಬ ಹಿಂದೂ ರಾಜನು ಸೋಲಿಸಿದಾಗ ನಡೆಯಿತು. 
 ಕಬ್ಬಿಣ ಯುಗದ ಅವಧಿಯಲ್ಲಿ, ಮೌರ್ಯ ಮತ್ತು ನಂದ ಸಾಮ್ರಾಜ್ಯಗಳು ದೊಡ್ಡ ಸೈನ್ಯಗಳನ್ನು ಹೊಂದಿದ್ದವು, ಇದರಲ್ಲಿ ಗರಿಷ್ಠ ಸುಮಾರು ೬೩೯,೧೦೦ ಸೈನಿಕರಿದ್ದದ್ದು ಆಗಿತ್ತು. 
 ಗುಪ್ತರ ಅವಧಿಯಲ್ಲಿ, ಆಕ್ರಮಣಮಾಡುವ ಅಶ್ವ ಧನುರ್ಧರ ಸೈನ್ಯಗಳೊಂದಿಗೆ ಹೋರಾಡಲು ನೀಳ ಬಿಲ್ಲುಗಾರರ ದೊಡ್ಡ ಸೈನ್ಯಗಳನ್ನು ನೇಮಕ ಮಾಡಿಕೊಳ್ಳಲಾಗುತ್ತಿತ್ತು. ಆನೆಗಳು, ಈಟಿಗಾರರು ಮತ್ತು ಅಶ್ವದಳ ಇತರ ವಿಶಿಷ್ಟ ಪಡೆಗಳಾಗಿದ್ದವು.
 ರಜಪೂತರ ಕಾಲದಲ್ಲಿ, ಕಬ್ಬಿಣ ಅಥವಾ ಲೋಹಗವಚ, ಒಂದು ದುಂಡನೆಯ ಗುರಾಣಿ, ವಕ್ರ ಅಲುಗು ಅಥವಾ ನೇರ ಖಡ್ಗ, ಚಕ್ರ ಮತ್ತು ಕಟಾರ್ ಕಠಾರಿ ಉಪಕರಣದ ಮುಖ್ಯ ಭಾಗಗಳಾಗಿದ್ದವು.

ಭೂಸೇನೆ
ಭೂಸೇನೆಯು ಪ್ರಧಾನಕಛೇರಿ, ಸೈನ್ಯ ಪಡೆಗಳು, ಬದಲಾಗಬಹುದಾದ ಸಂಖ್ಯೆಯ ತುಕಡಿಗಳು, ಸಾಮಾನ್ಯವಾಗಿ ಮೂರರಿಂದ ನಾಲ್ಕರ ನಡುವೆ, ಮತ್ತು ಮೂರರಿಂದ ನಾಲ್ಕರ ನಡುವಿರುವ ಬದಲಾಗಬಹುದಾದ ಸಂಖ್ಯೆಯ ವಿಭಾಗಗಳಿಂದ ಕೂಡಿರುತ್ತದೆ.

ಮಿಲಿಟರಿ ಶಾಖೆಗಳು
ದ ಬಾಂಬೆ ಬರೋಡಾ ಅಂಡ್ ಸೆಂಟ್ರೆಲ್ ಇಂಡಿಯ ರೈಲ್ವೆ ಕಂಪೆನಿ, (BB&CI)

ದ ಮುಂಬಯಿ ಬರೋಡಾ ಮತ್ತು ಸೆಂಟ್ರೆಲ್ ಇಂಡಿಯ ರೈಲ್ವೆ ಕಂಪೆನಿ, (BB&CI) ೧೮೫೫ ರಲ್ಲಿ ಸೇರಲ್ಪಟ್ಟಿತು. ಮುಂಬಯಿ ಮತ್ತು ಬರೋಡ ನಗರಗಳಿಗೆ ಸಂಪರ್ಕ. ೧೮೬೪ ರಲ್ಲಿ ರೈಲ್ವೇ ದಾರಿ ಹಾಕಲ್ಪಟ್ಟಿತು.

ಭಾರತದ ಮೊಟ್ಟಮೊದಲ ಉಪನಗರ ಸೇವಾ ಪದ್ಧತಿ 
ವಿರಾರ್ ಮತ್ತು ಕೊಲಾಬಾ ತನಕದ ಉಪನಗರದ ಸಂಚಾರ ವ್ಯವಸ್ಥೆಯಾಯಿತು. ಬ್ಯಾಕ್ ಬೇ ಜಿಲ್ಲೆಯಲ್ಲಿ, ೧೮೬೭ ರಲ್ಲಿ, ಚರ್ಚ್ ಗೇಟ್ ನಲ್ಲಿ ಪ್ರಮುಖ ಕಾರ್ಯಾಲಯವಾಯಿತು. ಮೀಟರ್ ಗೇಜ್ ಗೆ ರೈಲ್ವೆ ಸೇವೆಗಳ ದುರಸ್ತಿಯ ಕಾರ್ಯಾಲಯಗಳಿಗೆ ಅಜ್ಮೇರ್, ಪ್ರಮುಖಕಾರ್ಯಾಲಯವಾಗಿತ್ತು.

ವೆಸ್ಟರ್ನ್ ರೈಲ್ವೆಗೆ ವಿದ್ಯುತ್ ತಂತಿಯ ಕಂಬಗಳ ಅಳವಡಿಕೆ
ದಕ್ಷಿಣ ಮುಂಬಯಿಯ, ಕೊಲಾಬಾದಿಂದ-ಬೋರಿವಲಿಗೆ (೩೭.೮ ಕಿ.ಮೀ) ವಿದ್ಯುತ್ ರೈಲ್ವೆ ದಾರಿ ಅಳವಡಿಸಿದ್ದು, ೫ ಜನವರಿ ೧೯೨೮ ರಲ್ಲಿ. ೧.೫ ಕಿ.ವ್ಯಾಟ್, ಡಿ.ಸಿ.ವಿದ್ಯುತ್ ಪದ್ಧತಿಯನ್ನು ಅಳವಡಿಸಲಾಯಿತು.
 ಕೊಲಾಬಾ ಹಾಗೂ ಗ್ರಾಂಟ್ ರೋಡ್ ನವರೆಗೆ, ಎರಡು ಟ್ರಾಕ್ ದಾರಿ,
 ಗ್ರಾಂಟ್ ರೋಡ್ ಬಾಂದ್ರ ವರೆಗೆ ಮತ್ತೆ ೪ ಟ್ರಾಕ್,
 ೧೯೨೮ ರಲ್ಲಿ ಬಾಂದ್ರ ಹಾಗೂ ಬೋರಿವಲಿವರೆಗೆ, ೨ ಉಪನಗರ ಟ್ರಾಕ್ ಗಳು
 ಉಗಿಬಂಡಿ ಓಡಾಡಲು ೨ ಟ್ರಾಕ್

೧೯೩೩,ರಲ್ಲಿ
೧೯೩೩ ರಲ್ಲಿ, ಕೊಲಾಬಾ ರೈಲ್ವೆ ಸ್ಟೇಶನ್ ಮತ್ತು ೨ ಎಲೆಕ್ಟ್ರಿಫೈಡ್ ನಿಲ್ದಾಣಗಳನ್ನು ವಜಾಮಾಡಿದರು.
೧೯೩೬, ರಲ್ಲಿ ರೈಲ್ವೆ ವಿದ್ಯುತೀಕರಣದ ಹೆಚ್ಚುವರಿ ವ್ಯವಸ್ಥೆಗಳನ್ನು ಮುಂದುವರೆಸಿದರು. 
 ೨ ಪ್ರಮುಖ ಟ್ರಾಕ್ಸ್ ಗೆ, ಬಾಂದ್ರ ಮತ್ತು ಬೋರಿವಲಿವರೆಗೆ,
 ಬೋರಿವಲಿ ವಿರಾರ್ ತನಕ, ವಿದ್ಯುತ್ ಸಂಪರ್ಕ ಕೊಡಲಾಯಿತು. ಇದರಿಂದಾಗಿ, ಚರ್ಚ್ ಗೇಟ್-ವಿರಾರ್ ರೈಲು ಸೇವೆ ಸಂಪೂರ್ಣವಾದಂತಾಯಿತು.

ನಂತರದ ಬದಲಾವಣೆಗಳು
ದೇಶಕ್ಕೆ ಸ್ವಾತಂತ್ರ್ಯ ಬಂದಮೇಲೆ,೧೯೪೯,ರಲ್ಲಿ, ಗಾಯಕವಾಡ್ ರವರ ಬರೋಡಾ ರಾಜ್ಯ ರೈಲ್ವೆ,ಮುಂಬಯಿ ಬರೋಡಾ ಅಂಡ್ ಸೆಂಟ್ರೆಲ್ ಇಂಡಿಯ ರೈಲ್ವೆ, ಭಾರತ ಸರಕಾರದ ಆಣತಿಯಂತೆ, ೫ ನವೆಂಬರ್, ೧೯೫೧ ರಲ್ಲಿ, 'ವೆಸ್ಟೆರ್ನ್ ರೈಲ್ವೆ' ಎಂಬ ಹೆಸರಿನಡಿಯಲ್ಲಿ ಕೆಳಗಿನ ರೈಲ್ವೆ ಶಾಖೆಗಳು ಕೆಲಸಮಾಡಲಾರಂಭಿಸಿದವು.
 ಮುಂಬಯಿ, ಬರೋಡಾ ಅಂಡ್ ಸೆಂಟ್ರೆಲ್ ಇಂಡಿಯ ರೈಲ್ವೆ,
 ಸೌರಾಷ್ಟ್ರ ರೈಲ್ವೆ,
 ರಾಜ್ಪುಟಾನ ರೈಲ್ವೆ,
 ಜೈಪುರ್ ರೈಲ್ವೆ ಅಂಡ್ ಕಚ್ ಸ್ಟೇಟ್ ರೈಲ್ವೆ ಜೊತೆ ವಿಲೀನವಾಯಿತು.

ಗಾಂಧಿ ಚಲನ ಚಿತ್ರ
೧೯೮೨ ರಲ್ಲಿ ನಿರ್ಮಿತಿಗೊಂಡ ರಿಚರ್ಡ್ ಅಟೆನ್ಬರೋರವರು ನಿಮಿಸಿದ, "ಗಾಂಧಿ" ಚಲನ ಚಿತ್ರದಲ್ಲಿ ಪಶ್ಚಿಮ ರೈಲ್ವೆಯಲ್ಲಿ ಹಲವಾರು ನಗರಗಳಿಗೆ ಗಾಂಧಿಯವರು ಬೇಟಿಕೊಟ್ಟ ಪ್ರಸಂಗಗಳನ್ನು ಬಳಸಲಾಗಿದೆ. ರಾಷ್ಟ್ರದ ನಾಯಕ,ಗಾಂಧೀಜಿಯವರ ಜೀವನ ಚರಿತ್ರೆ, ಬೆನ್ ಕಿಂಸ್ಲಿ ನಟಿಸಿದ, ಅವರು ಭಾರತದ ಸ್ವಾತಂತ್ರ್ಯಕ್ಕಾಗಿ ಹೋರಾಡಿದ ಘಟನೆಗಳು.

ಈ ತಾಣಗಳನ್ನೂ ವೀಕ್ಷಿಸಿ 
  ಸ್ಟೀವನ್ಸ್ ರ ಬಗ್ಗೆ ಇಂಗ್ಲೀಷ್ ವಿಕಿಪೀಡಿಯ 
  ಚಾರ್ಲ್ಸ್ ಒಲಿವೆಂಟ್ ರ ಬಗ್ಗೆ ಇಂಗ್ಲೀಷ್ ವಿಕಿಪೀಡಿಯ
  ನೋಟ್ : Rao, M.A. (1988). Indian Railways, New Delhi: National Book Trust, pp. 150–1

ಉಲ್ಲೇಖಗಳು

ಮುಂಬಯಿನಗರದ ಪಶ್ಚಿಮ ರೈಲ್ವೆ ವಿಭಾಗ
ಸಹಾನುಭೂತಿ

ಅನುಕಂಪ ಇಲ್ಲಿ ಪುನರ್ನಿರ್ದೇಶಿಸುತ್ತದೆ. ಕನಿಕರ ಲೇಖನಕ್ಕಾಗಿ ಇಲ್ಲಿ ನೋಡಿ.

ಸಹಾನುಭೂತಿ ಮತ್ತೊಂದು ಜೀವರೂಪದ ಯಾತನೆ ಅಥವಾ ಅಗತ್ಯಕ್ಕೆ ಗ್ರಹಿಕೆ, ಅರಿವು ಅಥವಾ ಪ್ರತಿಕ್ರಿಯೆ. ಈ ಪರಾನುಭೂತಿಯ ಕಾಳಜಿಯು ದೃಷ್ಟಿಕೋನದಲ್ಲಿನ ಬದಲಾವಣೆಯಿಂದ ಚಾಲಿತವಾಗಿರುತ್ತದೆ, ವೈಯಕ್ತಿಕ ದೃಷ್ಟಿಕೋನದಿಂದ ಅಗತ್ಯ ಹೊಂದಿರುವ ಇನ್ನೊಂದು ಗುಂಪು ಅಥವಾ ವ್ಯಕ್ತಿಯ ದೃಷ್ಟಿಕೋನಕ್ಕೆ.

ಸಹಾನುಭೂತಿಯ ಅನುಭವ ಪಡೆಯುವ ಸಲುವಾಗಿ ನಿರ್ದಿಷ್ಟ ಪರಿಸ್ಥಿತಿಗಳು ಉಂಟಾಗುವ ಅಗತ್ಯವಿರುತ್ತದೆ. ಇವು ಒಬ್ಬ ವ್ಯಕ್ತಿಯತ್ತ ಗಮನ, ಒಂದು ಗುಂಪು/ವ್ಯಕ್ತಿ ಅಗತ್ಯದ ಸ್ಥಿತಿಯಲ್ಲಿದೆ ಎಂದು ನಂಬುವುದು, ಮತ್ತು ನಿರ್ದಿಷ್ಟ ಪರಿಸ್ಥಿತಿಯ ನಿರ್ದಿಷ್ಟ ಲಕ್ಷಣಗಳನ್ನು ಒಳಗೊಂಡಿವೆ. ಮೊದಲು ಒಬ್ಬ ವ್ಯಕ್ತಿಯು ಇನ್ನೊಬ್ಬ ವ್ಯಕ್ತಿ/ಗುಂಪಿನ ಕಡೆ ಗಮನ ಕೊಡಬೇಕು. ಗಮನಭಂಗಗಳು ಪ್ರಬಲ ಭಾವುಕ ಪ್ರತಿಕ್ರಿಯೆಗಳನ್ನು ಪ್ರಕಟಿಸುವ ಸಾಮರ್ಥ್ಯವನ್ನು ತೀವ್ರವಾಗಿ ಸೀಮಿತಗೊಳಿಸುತ್ತವೆ. ಗಮನಭಂಗಗಳಿಲ್ಲದಿದ್ದರೆ, ಜನರು ವಿವಿಧ ಭಾವನಾತ್ಮಕ ವಿಷಯಗಳು ಮತ್ತು ಅನುಭವಗಳಿಗೆ ಗಮನಕೊಡಬಲ್ಲರು ಮತ್ತು ಪ್ರತಿಕ್ರಿಯಿಸಬಲ್ಲರು. ಗಮನವು ಸಹಾನುಭೂತಿಯ ಅನುಭವವನ್ನು ಸುಗಮವಾಗಿಸುತ್ತದೆ, ಮತ್ತು ಅನೇಕ ಪರಿಸ್ಥಿತಿಗಳಿಗೆ ಅವಿಭಜಿತ ಗಮನ ಕೊಡದೆ ಸಹಾನುಭೂತಿಯನ್ನು ಅನುಭವಿಸಲಾಗುವುದಿಲ್ಲ.

ಸಹಾನುಭೂತಿಯನ್ನು ಹೊರಹೊಮ್ಮಿಸಲು ಒಬ್ಬ ವ್ಯಕ್ತಿ/ಗುಂಪಿನ ಅಗತ್ಯವನ್ನೂ ಪರಿಗಣಿಸಲಾಗುತ್ತದೆ. ಅಗತ್ಯದ ಬದಲಾಗುವ ಸ್ಥಿತಿಗಳಿಗೆ (ಉದಾಹರಣೆಗೆ ಗ್ರಹಿಸಿದ ಈಡಾಗುವಿಕೆ ಅಥವಾ ನೋವು) ಗಮನದಿಂದ ಹಿಡಿದು ಸಹಾನುಭೂತಿ ವರೆಗೆ ಅನನ್ಯ ಮಾನವ ಪ್ರತಿಕ್ರಿಯೆಗಳು ಬೇಕಾಗುತ್ತದೆ. ಕ್ಯಾನ್ಸರ್ ಇರುವ ವ್ಯಕ್ತಿ ನೆಗಡಿ ಇರುವ ವ್ಯಕ್ತಿಗಿಂತ ಸಹಾನುಭೂತಿಯ ಹೆಚ್ಚು ಪ್ರಬಲ ಅನಿಸಿಕೆಯನ್ನು ಪಡೆಯಬಹುದು. ಸಹಾನುಭೂತಿಯು ಸೂಕ್ತವಾದ ಪ್ರತಿಕ್ರಿಯೆಯೆಂದು ಪರಿಗಣಿಸಲಾಗುವ ಪರಿಸ್ಥಿತಿಗಳನ್ನು ವೈಯಕ್ತಿಕ ವ್ಯತ್ಯಾಸಗಳು ಮತ್ತು ಸಾಂದರ್ಭಿಕ ವ್ಯತ್ಯಾಸಗಳೆಂದು ವರ್ಗೀಕರಿಸಲಾಗುತ್ತದೆ.

ಮಾನವ ಅರ್ಹತೆ, ಪರಸ್ಪರಾವಲಂಬನೆ, ಮತ್ತು ಈಡಾಗುವಿಕೆ ಬಗ್ಗೆ ಜನರು ಯೋಚಿಸುವ ರೀತಿಗಳು ಸಹಾನುಭೂತಿಯನ್ನು ಪ್ರೇರೇಪಿಸುತ್ತವೆ. ನೆರವಿಗೆ ಅರ್ಹನೆಂದೆನಿಸುವ ವ್ಯಕ್ತಿಗೆ ಇತರರು ಸಹಾಯ ಮಾಡುವ ಸಾಧ್ಯತೆ ಹೆಚ್ಚಿರುತ್ತದೆ. ಮಾನವ ಪರಸ್ಪರಾವಲಂಬನೆಯಲ್ಲಿ ನಂಬಿಕೆಯು ಸಹಾನುಭೂತಿಯ ವರ್ತನೆಗೆ ಶಕ್ತಿ ಒದಗಿಸುತ್ತದೆ.

ಉಲ್ಲೇಖಗಳು

ಭಾವನೆಗಳು
ಶಿವಯೋಗಿ ಶ್ರೀ ಪುಟ್ಟಯ್ಯಜ್ಜ

ಶಿವಯೋಗಿ ಶ್ರೀ ಪುಟ್ಟಯ್ಯಜ್ಜ ಹಂಸವಿಜೇತ ನಿರ್ದೇಶನದ​ , ಶ್ಯಾಮ್ ಮುಕುಂದ್ ನಾವಲೆ ನಿರ್ಮಾಣದ ೨೦೧೬ರ ಜೀವನಚರಿತ್ರೆ ಆಧಾರಿತ ಚಿತ್ರ. ಪ್ರಮುಖ ಪಾತ್ರದಲ್ಲಿ ವಿಜಯ್ ರಾಘವೇಂದ್ರ ಅಭಿನಯಿಸಿದ್ದಾರೆ , ಚಿತ್ರ ಇತರ ಪ್ರಮುಖ ಪಾತ್ರಗಳಲ್ಲಿ ಶ್ರುತಿ, ಶಶಿಕುಮಾರ್, ಅನು ಪ್ರಭಾಕರ್ ಮತ್ತು ಅಭಿಜಿತ್ ಅಭಿನಯಿಸಿದ್ದಾರೆ. ವಿದ್ವಾಂಸ ಹಾಗೂ ಅವರ ಸಾಮಾಜಿಕ ಸೇವೆಗಳಿಗೆ ಹೆಸರಾಗಿದ್ದ ಹಿಂದೂಸ್ತಾನಿ ಸಾಂಪ್ರದಾಯಿಕ ಸಂಗೀತಗಾರ ಪಂಡಿತ್ ಪುಟ್ಟರಾಜ ಗವಾಯಿಗಳು (೧೯೧೪-೨೦೧೦) ನೈಜ ಜೀವನದ ಆಧರಿಸಿದ ಚಿತ್ರ ಇದಾಗಿದೆ

ಕನ್ನಡ ಚಲನಚಿತ್ರಗಳು
ಕಥೆ, ಚಿತ್ರಕಥೆ, ನಿರ್ದೇಶನ ಪುಟ್ಟಣ್ಣ (ಚಲನಚಿತ್ರ)

ಕಥೆ, ಚಿತ್ರಕಥೆ, ನಿರ್ದೇಶನ ಪುಟ್ಟಣ್ಣ ಶ್ರೀನಿವಾಸ ರಾಜು ನಿರ್ದೇಶನದ 2016 ರಲ್ಲಿ ಬಿಡುಗಡೆಯಾದ ಭಾರತದ ಕನ್ನಡ ಭಾಷೆಯ ಹಾಸ್ಯಮಯ ಚಿತ್ರ,ಈ ಚಿತ್ರವು 2014ರ ತೆಲುಗು ಚಿತ್ರ ಗೀತಾಂಜಲಿಯ ರಿಮೇಕ್. ಚಿತ್ರದಲ್ಲಿ ನಾಯಕನಾಗಿ ಕೋಮಲ್ ಕುಮಾರ್ ಮತ್ತು ನಾಯಕಿಯಾಗಿ ಬಹುಭಾಷಾ ತಾರೆ ಪ್ರಿಯಾಮಣಿ ನಟಿಸಿದ್ದಾರೆ.ಪೂಜಾ ಗಾಂಧಿ ಪ್ರಮುಖ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ಅರ್ಜುನ್ ಜನ್ಯ ಚಿತ್ರಕ್ಕೆ ಧ್ವನಿಮುದ್ರಿಕೆಯನ್ನು ಮತ್ತು ಹಿನ್ನೆಲೆ ಸಂಗೀತ ಸಂಯೋಜನೆಯನ್ನು ಮಾಡಿದ್ದಾರೆ.

ನಟವರ್ಗ 
 ಕೋಮಲ್ ಕುಮಾರ್
 ಪ್ರಿಯಾಮಣಿ
 ಪೂಜಾ ಗಾಂಧಿ
 ದೊಡ್ಡಣ್ಣ
 ಪಿ. ರವಿ ಶಂಕರ್
 ಸಾಧು ಕೋಕಿಲ
 ಬುಲೆಟ್ ಪ್ರಕಾಶ್
 ಕುರಿ ಪ್ರತಾಪ್
 ಪ್ರಶಾಂತ್
 ಅನಿರುಧ್ ಬಾಲಾಜಿ

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೬ ಕನ್ನಡಚಿತ್ರಗಳು
ಕನಿಕರ

ಕನಿಕರ ಅಂದರೆ ಬೇರೆಯವರಿಗಾಗಿ ಅನಿಸಿಕೆ, ವಿಶೇಷವಾಗಿ ದುಮ್ಮಾನ ಅಥವಾ ದುಃಖದ ಅನಿಸಿಕೆಗಳು, ಮತ್ತು ತುಲನಾತ್ಮಕ ಅರ್ಥದಲ್ಲಿ ಹೆಚ್ಚು ಆಧುನಿಕ ಶಬ್ದಗಳಾದ "ಸಹಾನುಭೂತಿ" ಮತ್ತು "ಅನುಭೂತಿ"ಗೆ ಬಳಸಲಾಗುತ್ತದೆ. ಅಪ್ರಾಮಾಣಿಕ ಬಳಕೆಯ ಮೂಲಕ, ಅದು ಹೆಚ್ಚುಗಾರಿಕೆ ಅಥವಾ ಅನುಗ್ರಹದ ಅನಿಸಿಕೆಗಳ ಅನುಕಂಪವಿಲ್ಲದ ಅರ್ಥವನ್ನೂ ಹೊಂದಿರಬಹುದು.

ಕನಿಕರದ ಧಾರ್ಮಿಕ ಪರಿಕಲ್ಪನೆ ಪಶ್ಚಿಮದಲ್ಲಿ ಇಡೀ ಮಾನವಕುಲಕ್ಕೆ ಕನಿಕರಪಡುವ ಪ್ರತಿಪಾದನೆಯಾದ ದೇವರ ಯಹೂದಿ-ಕ್ರಿಸ್ಚನ್ ಪರಿಕಲ್ಪನೆಗಳ ಸ್ವೀಕಾರದ ನಂತರ ಬಲವರ್ಧಿತವಾಯಿತು. 
ದೇವರ ಕನಿಕರದ ಪರಿಕಲ್ಪನೆಗೆ ಸುಸಂಗತ ಉಲ್ಲೇಖಗಳನ್ನು ಹಳೆಯ ಯಹೂದೀ ಸಂಪ್ರದಾಯದಲ್ಲಿ ಕಾಣಬಹುದು. ಯಹೂದೀ ಶಬ್ದ "ಹೆಸೆಡ್" ಸ್ಥೂಲವಾಗಿ ಸಹಾನುಭೂತಿ, ಕರುಣೆ ಮತ್ತು ಪ್ರೀತಿಯ ದಯೆಯ ಅರ್ಥದಲ್ಲಿ ಕನಿಕರಕ್ಕೆ ಸಮಾನವಾದ ಅರ್ಥ ಕೊಡುತ್ತದೆ. ಹತ್ತೊಂಬತ್ತನೆ ಶತಮಾನದ ವೇಳೆಗೆ, ಎರಡು ವಿಭಿನ್ನ ಬಗೆಯ ಕನಿಕರಗಳ ನಡುವೆ ವ್ಯತ್ಯಾಸ ಮಾಡಲಾಯಿತು, ಪರೋಪಕಾರಿ ಕನಿಕರ ಮತ್ತು ತಿರಸ್ಕಾರಭರಿತ ಕನಿಕರ. ದಯಾಪರತೆಯ ಪ್ರಬಲ ಮಿಶ್ರಣ ಹೊಂದಿರುವ ಕನಿಕರವು ನಿಕಟವಾಗಿ, ಹೆಮ್ಮೆಯ ಮಿಶ್ರಣವಿರುವ ಅಸಮ್ಮತಿಯ ಜಾತಿಯಾದ, ತಿರಸ್ಕಾರದೊಂದಿಗೆ ಮೈತ್ರಿ ಹೊಂದಿದೆ ಎಂದು ಡೇವಿಡ್ ಹ್ಯೂಮ್ ಗಮನಿಸಿದರು. ಅದು ಬಹುತೇಕ ಯಾವಾಗಲೂ ವಾಸ್ತವಿಕ ಅಥವಾ ದುರದೃಷ್ಟಕರ, ಗಾಯಗೊಂಡಿರುವ, ಅಥವಾ ಕರುಣಾಜನಕ ಎಂದು ಗ್ರಹಿಸಲಾದ ಭೇಟಿಯಿಂದ ಪರಿಣಮಿಸುವ ಭಾವನೆ.

ಕನಿಕರ ಅನುಭವಿಸುವ ವ್ಯಕ್ತಿಯು ಇನ್ನೊಂದು ಜೀವಿ ಅಥವಾ ವ್ಯಕ್ತಿಯ ಪ್ರತಿ ತೀವ್ರ ದುಃಖ ಮತ್ತು ದಯೆಯ ಸಂಯೋಜನೆಯನ್ನು ಅನುಭವಿಸುತ್ತಾನೆ, ಮತ್ತು ಇದರಿಂದ ಆ ಜೀವಿ ಅಥವಾ ವ್ಯಕ್ತಿಗೆ ಯಾವುದೋ ಪ್ರಕಾರದ ನೆರವು, ಭೌತಿಕ ಸಹಾಯ, ಮತ್ತು/ಅಥವಾ ಆರ್ಥಿಕ ಸಹಾಯ ಸಿಗುತ್ತದೆ. ಕನಿಕರವು ಮರುಕ, ಅನುಭೂತಿ, ಸಂತಾಪ ಅಥವಾ ಸಹಾನುಭೂತಿಗಳಿಂದ ಭಿನ್ನವಾಗಿದೆ. ಎಲ್ಲ ಜನರೂ ಒಂದು ಪ್ರಮಾಣದಲ್ಲಿ ಆತ್ಮಾಭಿಮಾನ ಮತ್ತು ಆತ್ಮಮೌಲ್ಯಕ್ಕೆ ಮಹತ್ವ ಕೊಡುವುದರಿಂದ, ಕನಿಕರವು ಯಾವುದೇ ಪರಿಸ್ಥಿತಿ ಮೇಲೆ ನಕಾರಾತ್ಮಕವಾಗಿ ಪ್ರಭಾವ ಬೀರಬಹುದು.

ಉಲ್ಲೇಖಗಳು

ಭಾವನೆಗಳು
ಅನುಕರಣ

ಅನುಕರಣ ಒಂದು ಉನ್ನತವಾದ ವರ್ತನೆ ಮತ್ತು ಆ ಮೂಲಕ ಒಬ್ಬ ವ್ಯಕ್ತಿಯು ಇನ್ನೊಬ್ಬರ ವರ್ತನೆಯನ್ನು ಗಮನಿಸಿ ನಕಲು ಮಾಡುತ್ತಾನೆ. ಅನುಕರಣವು ಸಂಪ್ರದಾಯಗಳ, ಮತ್ತು ಅಂತಿಮವಾಗಿ ನಮ್ಮ ಸಂಸ್ಕೃತಿಯ ಅಭಿವೃದ್ಧಿಗೆ ಕಾರಣವಾಗುವ ಸಾಮಾಜಿಕ ಕಲಿಕೆಯ ಒಂದು ರೂಪ. ಅದು ವ್ಯಕ್ತಿಗಳ ನಡುವೆ ಮತ್ತು ಪೀಳಿಗೆಗಳ ನಡುವೆ ವಂಶವಾಹಿ ಆನುವಂಶಿಕತೆಯ ಅಗತ್ಯವಿಲ್ಲದೆ ಮಾಹಿತಿಯ (ವರ್ತನೆಗಳು, ಪದ್ಧತಿಗಳು ಇತ್ಯಾದಿ) ವರ್ಗಾವಣೆಗೆ ಅನುಮತಿಸುತ್ತದೆ. ಅನುಕರಣ ಶಬ್ದವನ್ನು, ಪ್ರಾಣಿ ತರಬೇತಿಯಿಂದ ಅಂತರರಾಷ್ಟ್ರೀಯ ರಾಜಕೀಯದ ವರೆಗೆ, ಅನೇಕ ಸಂದರ್ಭಗಳಲ್ಲಿ ಅನ್ವಯಿಸಬಹುದು. ಈ ಪದವು ಸಾಮಾನ್ಯವಾಗಿ ಜಾಗೃತ ವರ್ತನೆಯನ್ನು ಸೂಚಿಸುತ್ತದೆ, ಅಜಾಗೃತ ಅನುಕರಣವನ್ನು ಪ್ರತಿಬಿಂಬಿಕೆ ಎಂದು ಕರೆಯಲಾಗುತ್ತದೆ.

ಮಾನವಶಾಸ್ತ್ರದಲ್ಲಿ, ಎಲ್ಲ ಸಂಸ್ಕೃತಿಗಳು ಭೌಗೋಳಿಕವಾಗಿ ಆಚೆ ಈಚೆಗೆ ಹರಡಿರುವ ಪ್ರಭಾವದ ಕೆಲವು ಅಥವಾ ಹಲವಾರು ಮೂಲ ಸಂಸ್ಕೃತಿಗಳಲ್ಲಿ ಒಂದರ ಕಲ್ಪನೆಗಳನ್ನು ಅನುಕರಿಸುತ್ತವೆ ಎಂದು ಕೆಲವು ಸಿದ್ಧಾಂತಗಳು ಅಭಿಪ್ರಾಯಪಡುತ್ತವೆ. ಸಂಸ್ಕೃತಿಗಳು ಒಂದರ ಮೇಲೊಂದು ಪ್ರಭಾವ ಬೀರುತ್ತವೆ, ಆದರೆ ಹೋಲಿಕೆಯ ಕಲ್ಪನೆಗಳನ್ನು ಪ್ರತ್ಯೇಕವಾಗಿ ಅಭಿವೃದ್ಧಿಪಡಿಸಬಹುದು ಎಂದು ವಿಕಾಸಾತ್ಮಕ ಪ್ರಸರಣ ಸಿದ್ಧಾಂತ ಅಭಿಪ್ರಾಯಪಡುತ್ತದೆ.

ಮಾನವರಲ್ಲಿ ಅನುಕರಣದ ಪಾತ್ರ ಪ್ರಾಣಿಗಳಲ್ಲೇ ಅನನ್ಯವಾಗಿದೆ ಎಂದು ವಿದ್ವಾಂಸರು ಜೊತೆಗೆ ಜನಪ್ರಿಯ ಲೇಖಕರು ವಾದಿಸಿದ್ದಾರೆ. ಒಬ್ಬ ವಯಸ್ಕನ ಶಬ್ದಗಳು ಅಥವಾ ಸನ್ನೆಗಳನ್ನು ಸರಿಗಟ್ಟುವ ಶಿಶುಗಳ ಸಾಮರ್ಥ್ಯವು ಅನೇಕ ಕ್ರಮಾಗತ ಪ್ರಯೋಗಗಳಲ್ಲಿ ಪಾಳಿ ತೆಗೆದುಕೊಳ್ಳುವ ಒಡನಾಡುವ ಪ್ರಕ್ರಿಯೆಯನ್ನು ಆಧರಿಸಿದೆ, ಮತ್ತು ಇದರಲ್ಲಿ ವಯಸ್ಕರ ಸಹಜ ಪ್ರವೃತ್ತಿಯ ವರ್ತನೆಯು ಶಿಶಿವಿನಷ್ಟೇ ದೊಡ್ಡ ಪಾತ್ರ ವಹಿಸುತ್ತದೆ ಎಂದು ಒಬ್ಬ ಪ್ರಸಿದ್ಧ ಮನಃಶಾಸ್ತ್ರಜ್ಞರು ತೋರಿಸಿದರು. ವಿಕಾಸವು ಅನುಕರಣ ಸಾಮರ್ಥ್ಯಗಳನ್ನು ಒಪ್ಪು ಗುಣವಾಗಿ ಆರಿಸಿಕೊಳ್ಳುತ್ತಿತ್ತು ಏಕೆಂದರೆ ಅದರಲ್ಲಿ ಉತ್ತಮವಾಗಿದ್ದವರು ತಮ್ಮ ಇತ್ಯರ್ಥಕ್ಕೆ ಸಲಕರಣೆ ತಯಾರಿಕೆ ಮತ್ತು ಭಾಷೆಯನ್ನು ಒಳಗೊಂಡಂತೆ ಕಲಿತ ವರ್ತನೆಯ ಹೆಚ್ಚು ವಿಶಾಲ ಸಂಗ್ರಹವನ್ನು ಹೊಂದಿದ್ದರು ಎಂದು ಈ ಬರಹಗಾರರು ಭಾವಿಸುತ್ತಾರೆ.

ಉಲ್ಲೇಖಗಳು

ಸಾಮಾಜಿಕ ಕಲಿಕಾ ಸಿದ್ಧಾಂತ
ಕಿಲ್ಲಿಂಗ್ ವೀರಪ್ಪನ್

ಕಿಲ್ಲಿಂಗ್ ವೀರಪ್ಪನ್  ರಾಮ್ ಗೋಪಾಲ ವರ್ಮ ಬರೆದು ನಿರ್ದೇಶಿಸಿದ ೨೦೧೬ ರ ಭಾರತದ ಕನ್ನಡ ಭಾಷೆಯ ಸಾಕ್ಷ್ಯಚಿತ್ರರೂಪಕದ ಚಲನಚಿತ್ರವಾಗಿದೆ. ಈ ಚಿತ್ರವು ಕಾಡುಗಳ್ಳ ವೀರಪ್ಪನ್ ನನ್ನು ಹಿಡಿಯಲು ಅಥವ ಕೊಲ್ಲಲು ನಡೆಸಿದ ಆಪರೇಷನ್ ಕೊಕೂನ್ನ ಸಮಯದಲ್ಲಿ ನಡೆದ ಘಟನೆಗಳ ಆಧಾರಿತವಾಗಿದೆ. ಪ್ರಧಾನ ಪಾತ್ರವೊಂದರಲ್ಲಿ ಶಿವರಾಜ್‍ಕುಮಾರ್ (ನಟ) ನಟಿಸಿದ್ದಾರೆ, ಈ ಪಾತ್ರವು ಆಗಿನ ಪೊಲೀಸ್ ಅಧೀಕ್ಷಕ ಆಪರೇಷನ್ ಕೊಕೂನ್ನ ರೂವಾರಿ ಎನ ಕೆ ಸೆಂತಮಾರೈ ಕಣ್ಣನ್ರಿಂದ ಪ್ರೆರಿತವಾಗಿದೆ.

ಜನವರಿ ೧, ೨೦೧೬ ರಂದು ಈ ಚಿತ್ರದ ಕನ್ನಡ ಆವೃತ್ತಿಯು ೨೦೦ರಕ್ಕು ಹೆಚ್ಚು ಚಿತ್ರಮಂದಿರಗಳಲ್ಲಿ ರಾಜ್ಯಾದ್ಯಾಂತ ಬಿಡುಗಡೆಯಾಯಿತು.ಚಿತ್ರದ ಬಿಡುಗಡೆಯ ನಂತರ ವಿಮರ್ಶಕರು ಚಿತ್ರದ ಹಿನ್ನೆಲೆ ಸಂಗೀತ, ಛಾಯಾಗ್ರಹಣ, ಚಿತ್ರಕಥೆ, ನಟನೆಯನ್ನು ಶ್ಲಾಘಿಸಿದರು.ತೆಲುಗು  ಆವೃತ್ತಿ ೭ ಜನವರಿ ೨೦೧೬ ರಂದು ಬಿಡುಗಡೆಯಾಯಿತು

References 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೬ ಕನ್ನಡಚಿತ್ರಗಳು
ಗುಲ್ಬರ್ಗಾ ವೈದ್ಯಕೀಯ ವಿಜ್ಞಾನಗಳ ಸಂಸ್ಥೆ

ಗುಲ್ಬರ್ಗಾ ವೈದ್ಯಕೀಯ ವಿಜ್ಞಾನಗಳ ಸಂಸ್ಥೆ ಜನಪ್ರಿಯವಾಗಿ (ಜಿಐಎಂಎಸ್‌) ಕರ್ನಾಟಕ ಸರ್ಕಾರದ ಸರ್ಕಾರಿ ವೈದ್ಯಕೀಯ ಕಾಲೇಜು,ರಾಜೀವ್ ಗಾಂಧಿ ವೈದ್ಯಕೀಯ ವಿಶ್ವವಿದ್ಯಾಲಯ
ಬೆಂಗಳೂರು, ವಿಶ್ವವಿದ್ಯಾನಿಲಯದ ಅಡಿಯಲ್ಲಿ  ಕೆಲಸ ಮಾಡುತ್ತದೆ.

ಬೋಧನಾ ಆಸ್ಪತ್ರೆ
ಕಲಬುರಗಿ ಸರ್ಕಾರಿ ಜಿಲ್ಲಾ ಆಸ್ಪತ್ರೆ ಈ ಕಾಲೇಜಿನ ಬೋಧನಾ ಆಸ್ಪತ್ರೆ ಆಗಿದೆ.ಈ ಆಸ್ಪತ್ರೆ 750 ಹಾಸಿಗೆಯ ಆಸ್ಪತ್ರೆಯಾಗಿದ್ದು,ಪ್ರಾದೇಶಿಕ ಡಯಾಗ್ನೋಸ್ಟಿಕ್ ಪ್ರಯೋಗಾಲಯ, ಡಯಾಲಿಸೀಸ್ ಘಟಕ, ರಕ್ತ ನಿಧಿ, ಶವಾಗಾರ , ಎಕ್ಸ್ ರೇ, ಬರ್ನ್ಸ್ ವಾರ್ಡ್,ಆಯುಶ್ ಸೆಂಟರ್,ಸೌಲಭ್ಯಗಳನ್ನು ಹೊಂದಿದೆ.

ವಿಭಾಗಗಳು

 ಮನೋವಿಜ್ಞಾನ
 ಬಯೋಕೆಮಿಸ್ಟ್ರಿ
 ಫಾರ್ಮಕಾಲಜಿ
 ಪೆಥಾಲಜಿ
 ಮೈಕ್ರೋಬಯಾಲಜಿ
 ಫರೆನ್ಸಿಕ್ ಮೆಡಿಸಿನ್
 ಸಮುದಾಯ ಮೆಡಿಸಿನ್
 ಜನರಲ್ ಮೆಡಿಸಿನ್
 ಪೀಡಿಯಾಟ್ರಿಕ್
 ಟಿಬಿ ಮತ್ತು ಎದೆಯ
 ಚರ್ಮದ & ವಿ ಡಿ
 ಸೈಕಿಯಾಟ್ರಿ
 ಸಾಮಾನ್ಯ ಶಸ್ತ್ರಚಿಕಿತ್ಸೆ
 ಆರ್ತ್ರೋಪೆಡಿಕ್ಸ್
 ಇಎನ್ಟಿ
 ನೇತ್ರವಿಜ್ಞಾನ
 OBG
 ಅರಿವಳಿಕೆ
 ವಿಕಿರಣಶಾಸ್ತ್ರ
 ಡೆಂಟಿಸ್ಟ್ರಿ

ಉಲ್ಲೇಖಗಳು
 

ಶೈಕ್ಷಣಿಕ ಸಂಸ್ಥೆಗಳು
ಕಾನನ (ಮಾಸಪತ್ರಿಕೆ)



ನಿಸರ್ಗದೆಡೆಗೆ ಪಯಣ

ಆರಂಭ ಮತ್ತು ಉದ್ದೇಶ
ಕಾನನ, ಕನ್ನಡದ ಏಕೈಕ ವನ್ಯವಿಜ್ಞಾನ ಕುರಿತ ಮಾಸ ಪತ್ರಿಕೆ, Wildlife Conservation Group ಎಂಬ  30 ಪರಿಸರಾಸಕ್ತ ಜನರಿರುವ ಒಂದು ಸಣ್ಣ ಗುಂಪು. ಸುಮಾರು 15 ವರ್ಷಗಳಿಂದ ವನ್ಯಜೀವಿ ಸಂರಕ್ಷಣೆ ಮತ್ತು ಅವುಗಳ ಬಗ್ಗೆ ಅರಿವು ಮೂಡಿಸುವ ಕಾರ್ಯಕ್ರಮಗಳನ್ನು ಮಾಡುತ್ತಾ ಬಂದಿದೆ. ಜೊತೆಯಲ್ಲಿ ಮಕ್ಕಳಿಗೆ ಪರಿಸರ, ಕಾಡು, ವನ್ಯಜೀವಿಗಳ ಬಗ್ಗೆ ಅರಿವು ಮೂಡಿಸುವ ಸಲುವಾಗಿ 2011 ರ ಜನವರಿಯಿಂದ ಈ ಕಾನನ ಪತ್ರಿಕೆಯನ್ನು ಹೊರತರಲಾಯಿತು. 
ಕೆಲ ಸಂಘ-ಸಂಸ್ಥೆಗಳ ಸಹಾಯದಿಂದ ಸ್ವಲ್ಪ ದಿನಗಳು ಕಾನನದ ಮುದ್ರಣ ಪ್ರತಿಗಳನ್ನು ಬನ್ನೇರುಘಟ್ಟ ರಾಷ್ಟ್ರೀಯ ಉದ್ಯಾನವನ ಮತ್ತು ಬಂಡೀಪುರ ರಾಷ್ಟ್ರೀಯ ಉದ್ಯಾನವನದ ಸುತ್ತಲಿನ ಕೆಲ ಶಾಲಾ ಮಕ್ಕಳಿಗೆ ಉಚಿತವಾಗಿ ವಿತರಿಸಲಾಯಿತು. ಮುದ್ರಣ ಪ್ರತಿಯು ಸದ್ಯಕೆ ಧನ ಸಹಾಯ ಇಲ್ಲದೆ ನಿಂತಿದೆ. ಸದ್ಯಕ್ಕೆ Online ಮೂಖಾಂತರ ನಾಡಿನ ಜನತೆಗೆ ತಲುಪುತ್ತಿದೆ. ಮತ್ತು ಜಗತ್ತಿನ ಬೇರೆ ಬೇರೆ ದೇಶಗಳಲ್ಲಿ ನೆಲೆಸಿರುವ ಕೆಲ ಕನ್ನಡಿಗರಿಗೂ ತಲುಪುತ್ತಿದೆ.

ಪ್ರಕಟಿತ ವಿಷಯಗಳು
ಕಾಡು, ಕಾಡಿನ ಕತೆಗಳು, ವನ್ಯವಿಜ್ಞಾನ, ಕೀಟಲೋಕ, ಕೃಷಿ, ಜೀವವಿಜ್ಞಾನ, ವನ್ಯಜೀವಿ ಛಾಯಾಚಿತ್ರ, ಪರಿಸರಕ್ಕೆ ಸಂಬಂಧಪಟ್ಟ ಕವನಗಳು, ಪ್ರವಾಸ ಕತೆಗಳು, ವರ್ಣಚಿತ್ರಗಳು ಮತ್ತು ಪರಿಸರಕ್ಕೆ ಸಂಬಂಧ ಪಟ್ಟ ಎಲ್ಲಾ ಲೇಖನಗಳನ್ನು ಒಳಗೊಂಡಿದೆ.

ವಿಶೇಷತೆ
ಕಾನನದ ಪ್ರತಿ ಹುಟ್ಟುಹಬ್ಬಕ್ಕೆ ವಿಶೇಷವಾಗಿ ಪರಿಸರ ಮತ್ತು ಪರಿಸರ ಜಾಗೃತಿಯಂತಹ ಕಾರ್ಯಕ್ರಮಗಳನ್ನು ಶಾಲಾ-ಕಾಲೇಜು ವಿಧ್ಯಾರ್ಥಿಗಳೊಡಗೂಡಿ ಬೇಸಿಗೆಯಲ್ಲಿ ಗುಡ್ಡದ ಗಿಡಗಳಿಗೆ ನೀರೆರೆಯುವುದು, ಪ್ರಾಥಮಿಕ ಮತ್ತು ಫ್ರೌಡಶಾಲಾ ಮಕ್ಕಳಿಗೆ ಪರಿಸರಕ್ಕೆ ಸಂಬಂಧ ಪಟ್ಟ ಚಿತ್ರಕಲೆ ಹಾಗೂ ಪ್ರಬಂಧ ಸ್ವರ್ಧೆಯಂತಹ ಕೆಲ ಕಾರ್ಯಕ್ರಮಗಳನ್ನು ಮಾಡಲಾಗುತ್ತದೆ. ಅಯ್ಕೆಯಾದಂತಹ ಕೆಲ ಚಿತ್ರಕಲೆ ಮತ್ತು ಪ್ರಂಬಂಧಗಳನ್ನು ಬಹುಮಾನ ಮತ್ತು ಕಾನನ ಪತ್ರಿಕೆಯಲ್ಲಿ ಪ್ರಕಟಿಸಲಾಗುತ್ತದೆ.

ಗುರಿಗಳು
ಬನ್ನೇರುಘಟ್ಟ ರಾಷ್ಟ್ರೀಯ ಉದ್ಯಾನವನ ಮತ್ತು ಬಂಡೀಪುರ ಅಭಯಾರಣ್ಯ ಕಾಡುಗಳ ಒಂದು ಕಿ.ಮೀ ಪ್ರದೇಶದಲ್ಲಿನ ಎಲ್ಲಾ ಶಾಲೆಗಳಿಗೆ ಕಾನನ ಮುದ್ರಣ ಪ್ರತಿಯನ್ನು ತಲುಪಿಸುವುದು.
ಪರಿಸರಕ್ಕೆ ಸಂಬಂದಪಟ್ಟ ಎಲ್ಲಾ ವಿಷಯಗಳನ್ನು ಕನ್ನಡದಲ್ಲಿಯೇ ಸಿಗುವಂತೆ ಮಾಡುವುದು.
ನಮ್ಮ ಸುತ್ತಮುತ್ತಲಿನ ಪರಿಸರದ ಬಗ್ಗೆ ಕಾಳಜಿ ಮತ್ತು ಅರಿವು ಮೂಡಿಸುವುದು.
ಪರಿಸರ ಆಸಕ್ತಿಯುಳ್ಳ ಯುವಕರಿಗೆ ಪರಿಸರಕ್ಕೆ ಸಂಬಂಧಪಟ್ಟ ಅವರ ಛಾಯಾಚಿತ್ರಗಳನ್ನು, ಲೇಖನಗಳನ್ನು ಪ್ರಕಟಿಸಲು ವೇದಿಕೆ ಕಲ್ಪಿಸಿಕೊಡುವುದು.
ಪರಿಸರಕ್ಕೆ ಸಂಬಂದಿಸಿದ ವನ್ಯವಿಜ್ಞಾನಿಗಳ ಹೊಸ ಆವಿಷ್ಕಾರಗಳನ್ನು ಕರುನಾಡ ಜನತೆಗೆ ಕನ್ನಡದಲ್ಲಿ ತಿಳಿಸಲು ಯತ್ನಿಸುವುದು.

ಉಲ್ಲೇಖಗಳು

ಪತ್ರಿಕೆ